familie. Mănăstirea maronită de astăzi e construită pe locul în care 
nazarinenii l-au dus pe lisus spre a-L arunca în prăpastie (Lc. 4, 29). În 
Evanghelie mai este numit oraşul „unde fusese crescut” (Le. 4, 16). 

După Botez şi ispita din pustie (Mt. 4, 1 şi l.p.), lisus a locuit în 
Capernaum, de unde şi-a început lucrarea. A păstrat totuși o legătură 
strânsă cu orașul copilăriei, motiv pentru care era cunoscut ca „lisus 
Nazarineanul” (Lc. 18, 37; 24, 19; F.A. 2, 22). 

Se pare că Nazaretul nu avea o faimă prea grozavă datorită lipsei 
de educație a locuitorilor săi. De aceea Natanail, care era și el 
galileean, îl întreabă pe Filip: „din Nazaret poate să iasă ceva bun?” 
(n. 1,46). 

În 1100 d.H. Nazaretul a fost cucerit de cruciați, care au înfiinţat 
aici Episcopia Schitopolisului. În 1187 a fost cucerit de Saladin, 
revenind sub stăpânire creştină în 1285, până în 1517, când e ocupat de 
turci. Astăzi face parte din statul Israel. 


Tiberiada. Oraş al Galileii, este aşezată pe malul vestic al Lacului 
Ghenizaret, şi întemeiată în cinstea Cezarului Tiberiu, de Irod Antipa, 
în anul 26 d.H. După numele acestui oraș, Lacul Ghenizaret mai este 
numit şi Marea Tiberiadei. 


Muntele Fericirilor. Deşi nu apare menţionat în Noul Testament 
cu acest nume, totuşi deoarece în Mt. 5, L apare în mod articulat (ro 
0poq) se vede că era unul anume, binecunoscut ucenicilor. O veche 
tradiţie identifică locul în care Domnul lisus a rostit „Fericirile” cu un 
munte situat pe malul de vest al Lacului Ghenizaret, la aproximativ ? 
km nord-vest de Tiberiada, având o înălțime de 560 m. Pe acest munte 
se află un platou care putea lesne încăpea mulțimea ucenicilor şi a 
ascultătorilor Predicii. 


Muntele Tabor. Aflat la aproximativ 1l km de Nazaret, acest 
munte este cel pe care a avut loc, potrivit tradiţiei, Schimbarea la Faţă a 
Domnului. Este numit de Sfântul Petru „muntele cel sfânt” (2 Pt. 1, 18) 
şi are 562 m altitudine. 

Marea Galileii e numită în Sfânta Scriptură în patru feluri: 7) 
Marea Chineret (Num. 34, LL), 2) Marea sau Lacul Ghenizaret (Le. 5, 
1), 3) Marea Tiberiadei și 4) Marea Galileii (Mt. 4, 18). Se află la 96 
km de Ierusalim, şi prin ea trece râul lordan în drumul lui spre sud. Are 
o lungime de 21 km şi o lățime de 12 km, fiind foarte bogată în peşte. 
Oraşele de pe mal, ca Betsaida sau Capernaumul, erau foarte cunoscute 
orașe de pescari. Pe această Mare a Galileii pescuiau cele două perechi 
de frați: Petru-Andrei, fiii lui Iona, şi loan-lacov, fiii lui Zevedeu. Pe 
acest lac a avut loc potolirea furtunii (Mc. 4, 39; Lc. 8, 24), umblarea 
pe apă a lui lisus şi afundarea lui Petru (Mt. 14, 24-34), arătarea lui 
lisus după înviere (In. 21, 1 ş.u.). 

In zona acestui lac Mântuitorul a săvârşit 18 din cele 33 minuni 
relatat în Evanghelie. 


Il|.3. Samaria 


Este regiunea cuprinsă între Galileea, la nord, şi ludeea, la sud, râul 
Iordan, la Răsărit, şi Marea Mediterană, la vest. În Samaria a fost 
capitala Regatului de Nord al iudeilor până la exil. Regii acestui regat 
au deschis porțile idolatriei, exemplu cel mai cunoscut şi cel mai 
Sumbru în acest sens fiind Ahab şi soţia sa Izabela, care au zidit un 
templu pentru Baai (cf. 1 Regi 16, 32). Contra acestei stări de lucruri 
au luptat Sfinţii Profeţi Ilie, Elisei şi Osea. În timpul exilului, populația 
evreiască a fost înlocuită cu neamuri străine. A rezultat, după revenirea 
din exil, o populaţie amestecată, cu care evreii se aflau în tensiune și 
rivalitate din motive religioase!*!. Iudeii care călătoreau din Galileea 
spre Ierusalim evitau să treacă prin Samaria, preferând să meargă prin 
estul Iordanului. Avea ca principale oraşe Cezareea Palestinei, 


18! A se vedea subcapitolul „[I.4.f. Samaritenii” al prezentului curs. 

Antipatrida, Sevasta, Sihar şi Enom (unde boteza Sfântul loan 
Botezătorul). 


Localităţi şi locuri mai importante ale Samariei, care apar 
menţionate în Noul 'Testament'5 


Sihar. Era amplasată aproape de locul pe care Iacov îl dăduse 
fiului său Iosif şi de fântâna lui Iacov (cf. Fac. 48, 22; In. 4, 5). În 
privința numelui, unii cred că Sihar ar fi numele transformat fonetic al 
vechii cetăți Sichem,. În Sihar Mântuitorul a avut convorbirea cu femeia 
samariteancă (In. 4, 5-40). 

Li 

Cezareea Palestinei. Localitate a Samariei care purta numele 
cezarului Romei. Așezată pe malul Mediteranei, era capitale Iudeii în 
timpul administrării acesteia de către procuratorii romani. Aici își 
aveau aceştia sediul. Tot aici sutaşul Corneliu din cohorta Italica s-a 
botezat la creştinism împreună cu întreaga lui casă, fiind primul păgân 
intrat în creştinism fără obligaţia circumciziunii. Sfântul Apostol Pavel, 
după ce a fost arestat la lerusalim, a suferit 2 ani de detenție la 
Cezareea Palestinei (F.A. 23, 33; 24, 27), între 58 şi 60, fiind apoi 
trimis la Roma spre a fi judecat de Cezarul. 

Cezareea Palestinei a fost construită de Irod cel Mare în semn de 
omagiu şi ca o linguşire față de împăratul roman. Construcţia ei a durat 
12 ani (25-13 î.H.). Un dig făcut din pietre mari, lat de 60 m, închidea 
un port la fel de întins ca cel al Atenei. Cezareea Palestinei avea un 
templu, un teatru, un amfiteatru și o reţea de canalizare, urmând cu 
totul modelul oraşelor greco-romane. | se mai spune şi Cezareea 
Maritimă, spre a fi distinsă de Cezareea lui Filip, aflată la poalele 
Muntelui Hermon. lrod Agripa a murit la Cezareea, în anul 44 d.H. 


182 Datele sunt compilate după: G. Z. CONSTANTINIDI, op. ciz.; Pr. Dr, L. MIRCEA, op 
„cit.; Dicţionarul biblic al Ed. Stephanus (vol. 1-3, 1995-1998), precum şi după alte 
surse. 

(F.A. 12, 23). Populaţia oraşului era cosmopolită, astfel încât în vremea 
lui Nero sirienii i-au masacrat pe iudeii din Cezareea Palestinei. 

In istoria Bisericii, Cezareea apare de mai multe ori ca un oraş cu 
importanță. Aici își mută Origen şcoala exegetică, iar Eusebiu, istoric 
al Bisericii şi episcop de Cezareea, este unul din ucenicii lui. 
Arheologii italieni au descoperit prin anii '60 în sudul localităţii un 
teatru roman, iar în incinta teatrului o piatră având inscripționat numele 
procuratorului roman Ponţiu Pilat. 


IIl.4. ludeea 


Ținut al Palestinei delimitat nordic de Samaria, vestic de Marea 
Mediterană, la răsărit de Iordan şi la sud de Idumeea. Din timpurile 
biblice a fost locuit de tribul lui uda, de unde-i vine şi numele, Uneori 
numele de Iudeea viza întreaga Palestină. După exilarea lui Arhelau, 
Iudeea a fost anexată provinciei romane Siria, împăratul roman numind 
procuratorii care o administrau. Doar între anii 41-44 Iudeea a fost 
condusă de Irod Agripa. Sediul procuratorului roman era în Samaria, la 
Cezareea Palestinei, port la Marea Mediterană. Procuratorul era 
subordonat proconsulului provinciei Sina, care își avea sediul în 
Antiohia (Lc. 3, 1). 

După ce a fost supusă pe rând mai multor stăpâniri — asiriană, 
greacă, egipteană, siriană — ludeea ajunge independentă sub Macabei, 
intrând sub ocupaţia romană care l-a început i-a dat puterea 
administrativă lui Irod cel Mare, apoi lui Arhelau şi mai apoi 
procuratorilor. În 70 d.H. erusalimul cade în urma revoltei iudaice!% şi 
se încheie practic existenţa statului evreiesc, iudeii fiind expulzați din 
această țară. 


153 A se vedea subcapitolui „I1.3.c. Revolta iudaică” din prezentul curs. 

Localităţi şi locuri mai importante ale ludeei, care apar menționate 
în Noul Testament!5 


Ierusalim (= „oraşul păcii”). Este capitala Palestinei şi centrul 
vieţii religioase a iudeilor datorită Templului. Iniţial a aparținut 
canaaniţilor iebusei, de la care a fost cucerit de David (2 Regi 6-7), 
care-l transformă în centrul religios și naţional evreu. Conform tradiţiei 
biblice, Ierusalimul e așezat pe locul în care Avraam a adus jerifa sa, 
adică pe Muntele Moria. Solomon, fiul lui David, a zidit aici Templul. 
Distrus în 587 î.H., Ierusalimul şi Templul sunt rezidite, începând cu 
anul 536 î.H., de Zorobabel şi Ezdra. Pe la anul 20 î.H. Irod cel Mare 
începe restaurarea Templului lui Zorobabel, restaurare care încă nu se 
încheiase pe vremea Mântuitorului. În Ierusalim se află câteva locuri şi 
edificii care apar pomenite în Evanghelii. Cea mai importantă este 
clădirea Templului, de care ne vom ocupa separat. Ca privire de 
ansamblu asupra interiorului cetăţii, începem prin a menţiona 
Fortăreața Antonia, situată în nordul Templului, în care îşi avea sediul 
garnizoana romană. La vest de Templu de afla clădirea sinedriului. 
Scăldătoarea Vitezda se afla la nord de Templu și la Răsărit de 
Fortăreața Antonia. Mult spre vest, în cartierul situat în partea opusă 
Templului, se înălța măreţul palat al lui Irod, bine fortificat. Aici se 
instalau procuratorii romani, când veneau de la Cezareea Palestinei la 
Ierusalim, cu ocazia marilor sărbători iudaice. În sud-estul oraşului se 
afla Scăldătoarea Siloamului. Oraşul era înconjurat de mai multe 
fortificaţii. David este primul care a construit un zid de apărare care 
apăra vechiul oraş ieubusit. Fortificațiile lui David au fost continuate 
de Solomon şi urmaşii lui. Existau mai multe porți de acces în oraş, 
dintre care cea mai cunoscută este Poarta ilor, aflată lângă 
Scăldătoarea Siloamului şi situată la vreo 90 m depărtare de actuala 
poartă a Sfântul Ştefan. Alte porţi de acces mai erau Poarta Gunoiului, 


15 Datele sunt compilate după: G. Z. CONSTANTINIDI, op. cit.; Pr. Dr. |. MIRCEA, op 
„cit.; Dicţionarul biblic al Ed. Stephanus (vol. 1-3, 1995-1998), precum şi după alte 
surse. 

Poarta Peştilor, Poarta Izvorului, Poarta Apelor, Poarta Cailor, dar 
despre care nu ni se face pomenire în Noul Testament. 

lerusalimul este aşezat pe un platou de aproximativ 800 m 
altitudine, tăiat de o depresiune numită Valea Tiropeum, care, având o 
formă de arc de cerc, închide în mijlocul ei o colină în care se afla 
orașul iniţial. Valea Tiropeum se întâlneşte cu Valea Hinomului şi cu 
cea a Chedronului, delimitând astfel trei coline. 

După căderea lerusalimului sub armatele romane şi distrugerea lui, 
nu au mai rămas decât ruine, care constituie până azi obiect de 
pelerinaj pentru evrei (Zidul Plângerii). 


970% 


Locuri şi edificii mai importante din Ierusalim, care apar menţionate 
în Noul Testament'*5 


Templul. Reprezintă centrul religios al evreilor, locul în care se 
aduceau jertfele rânduite de Legea lui Moise, se citea şi se tâlcuia 
Cartea Sfântă. De-a lungul istoriei zbuciumate a iudeilor, Templul a 
suferit trei reconstrucţii. Primul, Templul lui Solomon, a fost distrus în 
587 î.H. odată cu cucerirea lerusalim de către babilonieni. Al doilea, 
Templul lui Zorobabel, construit după planurile primului, dar de 
dimensiuni mai mici, a fost ridicat după întoarcerea din exil. Acest al 
doilea templu a fost practic rezidit de către Irod cel Mare începând cu 
anul 19 d.H.. Potrivit istoricului Iosif Flaviu, el ocupa de doi ori mai 
mult spațiu decât Templul lui Zorobabel. Interiorul Templului era 
împărţit în Sfânta, delimitată de o perdea de Sfânta Sfintelor. Sfânta era 
rezervată preoților, iar în Sfânta Sfintelor intra numai arhiereul o dată 
pe an, de Ziua Ispăşirii. Dintre locurile mai importante ale Templului 
menţionate în Noul Testament amintim: 


18% Datele sunt compilate după: G. Z. CONSTANTINIDI, op. cit.; Pr. Dr. |. MIRCEA, op. 
cit.; Dicţionarul biblic al Ed. Stephanus (vol. 1-3, 1995-1998), precum şi după alte 
Surse. 

+ Curtea neamurilor. Reprezintă prima mare terasă care 
înconjura Templul şi în care puteau intra şi păgânii. Era înconjurată 
de ziduri cu portice acoperite. Aici negustorii vindeau boi, turturele, 
oi, porumbei etc., spre a fi aduse ca jenfă în Templu. De asemenea, 
tot în Curtea neamurile stăteau schimbătorii de bani, care schimbau 
moneda romană cu moneda sfântă, singura acceptată în vistierie, 
deoarece moneda romană avea chipul împăratului, socotit idol. Sub 
coloanele Curţii neamurilor se desfăşurau discuţiile fariseilor şi ale 
cărturarilor. 

+ Pridvorul lui Solomon. Colonadă în aer liber construită de 
Irod în partea de Răsărit a Templului, fiind loc de întâlnire pentru 
locuitorii Ierusalimului :(In. 10, 23; F.A. 3, 11). După înălțarea 
Domnului, Apostolii se adunau şi stăteau adesea aici (F.A. 5, 12), 

+ Xistieria. Locul din Templu în care era ţinut tezaurul 
Templului. Mai este numit „cutia darurilor” (Mc. 12, 41, 43). Sala în 
care se păstra vistieria era numită în grecește „gazofilachie” (Mc. 
12, 41; Le. 21, 1-5; In. 8, 20). Termenul ebraic de „corban” 
desemnează banii afierosiți lui Dumnezeu (Mc. 7, 11). Folosirea 
acestor bani în alte scopuri decât cele legate de Templu era 
considerat un sacrilegiu. Iosif Flaviu relatează o manifestare de 
protest îndreptată împotriva lui Ponţiu Pilat care repartizase bani 
Templului pentru construirea unor apeducte. Un obicei respingător 
era acela de a refuza ajutorul material pe motiv că banii respectivi 
erau închinaţi lui Dumnezeu drept „corban” (Mc. 7, 11-13). 

Templul a fost definitiv distrus în anul 70 d.H., odată cu cucerirea 
zrusalimului de către oştile lui Titus; deşi acesta dăduse ordin expres 
a Templul să fie cruțat, totuşi unul din ostaşi săi i-a dat foc şi 
cendiul nu a mai putut fi oprit. Prin anul 136 d.H., împăratul Adrian a 
idicat aici un templu în cinstea zeului Jupiter. Iulian Apostatul la 
acercat în 333 să reclădească Templul, pentru a dovedi mincinoasă 
rofeția Mântuitorului (Mt. 24, 1-2), dar lucrătorii au fost opriţi încă de 
1 săparea fundaţiei de niște flăcări ce au țâşnit din pământ. Moscheea 
Ji Omar din zilele noastre se află zidită pe locul fostului Templu. 


106 


Potrivit unor exegeţi, venirea Antihristului va fi însoţită printre altele 
de restaurarea rapidă a Templului din Ierusalim şi a cultului de aici. 


Pretoriul. În folosința extra-noutestamentară termenul desemna 
locuinţa oficială a unui general sau guvernator de provincie. În Noul 
Testament pretoriul desemnează: 

- reşedinţa temporară a procuratorului roman în lerusalim; 
aici Ponţiu Pilat L-a judecat pe Mântuitorul (Mc. 15, 16; 
Mt. 27, 27, In. 18, 28, 33; 19, 9); unii cercetători situează 
pretoriul în Fortăreața Antonia, dar se ştie că procuratorii 
locuiau cu ocazia venirilor ocazionale la Ierusalim în 
Palatul lui Irod; 

- reşedinţa permanentă de la Cezareea Palestinei a 
procuratorului roman, loc în care Sfântul Pavel a fost 
întemnițat după cea de-a treia călătorie misionară (F.A. 23, 
35); 

- garda pretoriană romană care păzea palatul imperial (Fipil. 
1, 13) sau care asigura paza reşedinţei pretorului, respectiv 
al guvernatorului unei provincii. 


Golgota. Nume grecesc, derivat din aramaicul „goulgota” (= 
„craniu, căpățână”), dat dealului pe care a fost răstignit Domnul 
Hristos, din pricina asemănării lui cu un cap de om. Unii comentatori 
consideră că numele s-ar fi dat din cauza prezenței a numeroase 
căpățâni de om. O veche tradiţie, atestată de Origen, Sfântul Vasile cel 
Mare şi Sfântul Epifanie, spune că în acel loc s-ar fi găsit îngropat 
capul primului zidit, Adam, pe care s-a scurs Sângele Domnului 
Hristos. 


Gabbata. Termen aramaic însemnând „movilă, creastă, colina”, 
echivalent termenului grecesc de „litostroton” (= „pardosit cu pietre”, 
cf. In. 19, 13). În acest loc Ponţiu Pilat îşi pronunţa sentinţele. Situat 
probabil în fața Fortăreţei Antonia, acest loc este confirmat de 
descoperirile arheologice ale Părintelui L. H. Vincent, care, efectuând 

săpături la „Biserica Biciuirii”, a descoperit un pavaj cu dimensiunile 
de 32 x 42 m considerat a fi tocmai Gabbata, locul pardosit cu pietre 
unde a fost judecat lisus. 


Scăldătoarea Siloamului, la care a fost trimis de către lisus orbul 
din naștere să se spele, este deja amintită de Isaia (Is. 8, 6). Regele 
Ezechia a hotărâ! să alimenteze Ierusalimului cu apele Ghihonului 
(sursă subterană de apă) printr-un apeduct de 400 m lungime. Venind 
dinspre Scăldătoarea Siloamului prin acest apeduct, un tânăr a 
descoperit în 1880 o inscripție în limba ebraică care datează de pe 
vremea lui Ezechia sau a lui Ahaz. Muzeul Luvru şi British Museum 
păstrează mulaje ale acestei inscripții, care vorbește despre modalitatea 
săpării tunelului. Tunelul a fost curățit apoi de specialişti, astfel încât 
turiştii pot astăzi să-l străbată de la un capăt la altul. În lumina acestor 
descoperiri arheologice, pasajele din 2 Regi 20, 20 şi 2 Paral. 32, 20, 
pot fi înțelese mai uşor. În apropierea acestei Scăldători se afla un turn 
despre a cărui prăbuşire aflăm în Le. 13, 4. 


Scăldătoarea Vitezda. Este situată lângă Poarta Oilor și avea cinci 
pridvoare, în care se adăposteau mare mulțime de oameni care aşteptau 
vindecarea adusă de înger (In. 5). Tradiţia situează această Scăldătoare 
în nordul Templului, în apropierea altei scăldători, despre care 
mărturiseşte în anul 33 d.H. Pelerinul din Bordeaux. Săpături efectuate 
în nord-estul Ierusalimului cu ocazia restaurării bisericii Sfânta Ana au 
de la iveală o astfel de scăldătoare cu cinci pridvoare, iar o pictură 
murală descoperită aici reprezintă un înger care se pogoară în apă. 
Acest din urmă detaliu dovedeşte, pe de-o parte identificare acestei 
scăldători cu cea biblică, dar şi folosire iconografiei în creştinismul 
primelor veacuri. 


Muntele Măslinilor. Munte aflat la răsăritul Ierusalimului, vizavi 
de oraş, de care este separat prin Valea Chedronului. Vârful muntelui şi 
versantul cel mai îndepărtat se aflau la o depărtare echivalentă cu o 
„cale de o sâmbătă” (aproximativ 1 km) de oraș. Mântuitorul venea 

adesea pe acest munte, de pe care coboară pentru a intra în lerusalim în 
mod triumfal, după ce cu o zi înainte îl înviase din morți pe Lazăr. De 
pe acest munte orașul se vede foarte frumos, lucru care a atras 
admiraţia ucenicilor, dar şi a constituit prilejul cuvântării Mântuitorului 
despre căderea Ierusalimului (Mt. 24, 3; Mc. 13, 3). După prăznuirea 
ultimului Paşti, Iisus s-a retras pe Muntele Măslinilor (Mt. 26, 30, Mc. 
14, 26; Le. 22, 39; In. 18, 1), în grădina Ghetsimani, care se afla la 
vestul acestui munte, Betania se afla la răsăritul Muntelui Măslinilor. 
Sfântul Evanghelist Luca ne spune că Înălțarea Domnului a avut loc în 
apropiere de Betania, cu siguranță fiind vorba de una din colinele 
acestui munte, aşa cum mărturiseşte şi tradiţia locală. Pe această colină 
Sfântul Constantin cel Mare o ridicat o rotondă și o basilică închinată 
Înălţării Domnului. 


Grădina Ghetsimani (= „teasc pentru undelemn”). Grădina plantată 
cu măslini, în care se afla o presă pentru obținerea un!delemnului. 
Grădina aceasta se afla la est de Ierusalim, imediat dincolo de Valea 
Chedronului, la poalele Muntelui Măslinilor. În această grădină isus se 
retrăgea şi aici au avut loc evenimentele de după Cina cea de Taină: 
rugăciunea şi arestarea Domnului. Astăzi Grădina Ghestimanilor este 
înconjurată cu un zid construit în anul 1848 de călugării franciscani. În 
această grădină se află opt măslini uriași, care sunt totuşi mai noi decât 
epoca Noului Testament. Aici se află şi mormântul gol al Maicii 
Domnului. 

Betania (= „casa bărcii”). Locul de baștină al lui Lazăr şi al 
surorilor lui, Marta şi Maria, situat la S-E de Ierusalim, unde înnopta 
uneori lisus. Aici a avut loc minunea învierii lui Lazăr şi tot aici Maria, 
sora lui Lazăr, l-a uns pe Domnul de nard de mare preţ (In. 12, 3). 


Betleem (= „casa pâinii”). Este numit cetatea lui David, deoarece 
aici s-a născut David şi aparținea strămoşilor lui. Încă de pe vremea lui 

David ziduri de apărare înconjurau oraşul. Potrivit profeţiei lui Mihea 
(Mih. 5, 1) aici urma să se nască Mesia. Venind losit cu Maria pentru a 
se înscrie în cadrul recensământului organizat de romani, Sfânta 
Fecioară ÎI naşte pe Pruncul lisus în Betleem. Aici îngerii s-au arătat 
păstorilor, în apropierea orașului, şi tot aici au venit magii pentru a 
aduce daruri Pruncului lisus. Urmarea ticăloşiei lui Irod a fost uciderea 
pruncilor de 2 ani şi mai jos din Betleem, al căror număr de 15.000, 
menţionat în Sinaxar, este desigur simbolic. Distanţa până la Ierusalim 
este de aproximativ 9 km. Mai există un Betleem în ţinutul seminţiei 
lui Zabulon. Pentru a-l deosebi de acesta sinedriştii numeau Betleemul 
la care ne referim noi „Efrata”, arătând prin aceasta că era în ludeea. 


Ierihon (= „oraşul parfumurilor” sau „al palmierilor”). Este aşezat 
pe Velea Iordanului, pe malul vestic al acestui râu, la aproximativ 8 km 
nord de Marea Moartă şi respectiv 27 km de Ierusalim. În vechime era 
cunoscut sub numele de „cetatea finicilor” şi este prima cetate cucerită 
de israeliți la intrarea lor în Țara Sfântă. În zona lerihonului creşteau 
numeroase soiuri de trandafiri şi flori binemirositoare, după cum 
mărturiseşte însăşi Scriptura (Susana 24, 15). În vremea Noul 
Testament lerihonul era un oraş înfloritor, având şi un post de vamă 
(cf. Le. 19, 2). Prin lerihon treceau caravanele de mărfuri din Arabia 
spre Ierusalim, şi mai departe către Mediterana. 

În lerihon Mântuitorul l-a vindecat pe orbul Bartimeu (Mc. 10, 46) 
şi pe alţii (Mt. 20, 30). Tot aici Mântuitorul a prânzit în casa lui Zaheu 
Vameșul (Lc. 19 9-10) şi tot de Ierihon este legată parabola 
Samariteanului Milostiv (Le. 10, 30-37). 

Arheologii englezi şi americani au descoperit ruinele lerihonului 
reconstruit după distrugerea acestuia de Iosua. 

PARTEA A PATRA 


NOȚIUNI DE ERMINEUTICĂ BIBLICĂ 


IV.1. Generalități 


Ermineutica biblică este una din cele şapte discipline aparținătoare 
Studiului Noului Testament. Ea urmăreşte precizarea regulilor de 
interpretare a Sfintei Scripturi. Numele provine din verbul grec 
Epumvevew (a explica, a tălmăci). De la radicalul acestui verb derivă o 
serie de cuvinte aflate toate în legătură cu acţiunea de tălmăcire a unui 
mesaj, text etc. Așa sunt cuvintele „erminie”, „ermineut”, şi chiar 
numele zeului Hermes, care era socotit interpretul zeilor (cf. F.A. 14, 
11-12). 

Şi în sfera profană a ştiinţelor umaniste există o astfel de disciplină 
numită hermeneutică, ce operează cu o serie de reguli și principii 
adecvate domeniului în care îşi exercită acțiunea de tâlcuire. Între 
ermineutica biblică şi hermeneutica din cadrul ştiinţelor profane există 
desigur asemănări. Și una şi cealaltă au ca obiect anumite texte şi 
urmăresc explicarea acestora, aflarea și prezentarea detaliată a ideilor 
de adâncime ale acestora. Hermeneutica este, cronologic, la fel de 
veche ca şi operele scrise. În Grecia antică miturile consemnate în 
scrierile lui Homer au constituit imediat obiectul unei hermeneutici din 
ce în ce mai sofisticate, cu metode din ce în ce mai bine precizate, 
grupate în timp în şcoli şi curente de interpretare. Clasic în acest sens 
este tratatul Despre interpretare al lui Aristotel, în care aflăm una din 
primele sistematizări ale regulilor de interpretare. 

La rândul ei, ermineutica biblică a apărut odată cu necesitatea 
explicării cărților biblice. Mai cu seamă după întoarcerea evreilor din 
exilul babilonic, cărturarii sau scribii, dintre care cel mai cunoscut este 
Ezdra, s-au îndeletnicit cu statornicirea unor reguli de interpretare a 
textelor sfinte. Din acest punct de vedere dorim să punem în atenţie 
legătura dintre râvna şi dorința ce le aveau iudeii proaspăt întorşi din 
exil pentru a bine plăcea Domnului şi interesul lor de a căuta în Sfânta 
Scriptură în ce fel pot face aceasta. De acest interes pentru dreptatea 
dumnezeiască întrupată în propria viață se leagă începuturile 
ermineuticii biblice. Nu e în scopul nostru de a face istoria ermineuticii 
biblice, dar trebuie să subliniem că Biserica a moştenit de la sinagogă 
nu doar Vechiul Testament; ci şi o anume cinstire și raportare la textul 
sfânt, De aceea ermineutica biblică creştină are rădăcini viguroase în 
evlavia iudaică față de cuvântul lui Dumnezeu. 

Sfinţii Părinți — avem în vedere pe cei greci — au fost buni 
cunoscători ai culturii clasice elene. Adesea găsim în operele lor 
trimiteri, aluzii la evenimente sau personaje foarte cunoscute din 
cultura clasică. Totodată, acolo unde acest lucru a fost posibil, ei au 
preluat critic şi creator chiar metode al hermeneuticii păgâne. Aşa se 
face că putem identifica în operele lor unele asemănări metodologice 
cu scrierile autorilor păgâni. Totuşi ei sunt ctitorii ermineuticii biblice 
ortodoxe prin efortul lor de detaşare de alte forme de tâlcuire şi 
interpretare din afara Bisericii. Procesul de precizare a individualității 
ermineuticii biblice a trecut prin mai multe faze, ilustrate de figurile 
unor mari gânditori creştini, cum ar fi Origen, sau ale unor Sfinţi care 
au dus mai departe în chip dinamic şi creator rezultatele la care au 
ajuns înaintaşii. În acest proces complex, vast şi uneori chiar dramatic, 
presărat cu confruntăn teologice şi dogmatice, cu excomunicări şi 
anateme, ermineutica biblică și-a precizat tot mai clar caracterul ei 
bisericesc. Astfel că putem trasa liniile ei specifice prin care se 
deosebeşte ireductibil de orice hermeneutică. Aceste linii sau trăsături 
specifice ermineuticii biblice ortodoxe vizează caracterul ei hristologic, 
bisericesc, dogmatic, liturgic, ascetic-duhovnicesc și tradiţional. O 
ermineutică în care nu se regăsesc aceste elemente se îndepănează de 

slujirea pe care tâlcuirea biblică trebuie să o aducă Bisericii lui Hristos. 
De asemenea aceste elemente nu sunt simple caracteristici ale unei 
tâlcuiri ci ele trebuie să se regăsească în primul rând în cugetul 
tâlcuitorului. Iar acest lucru ține de formaţia sa ortodoxă, de 
îmbisericirea sa şi de ataşamentul său față de Biserica lui Hristos. 

În expunerea noastră vom urmări două direcţii în care se îndreaptă 
tâlcuirea oricărui text scripturar. Astfel vom vorbi mai întâi despre 
tipurile de sens pe care le poate avea un text biblic, apoi despre 
principiile care stau la baza sesizării şi înțelegerii sensurilor textului 
biblic. Scopul acestei părţi din prezenta Iniţiere este acela de a furniza 
instrumentul ermineutic minimal necesar trecerii cât mai grabnice şi 
efective la tâlcuirea Sfintei Scripturi. Din acest motiv ne vom fixa 
atenția doar asupra chestiunilor esențiale, fără a intra în toate 
anacolutele, sistematizările şi teoretizările pe care ermineutica biblică 
le-a dezvoltat ca știință de sine stătătoare şi pentru care există o bogată 
bibliografie. 


IV.2. Sensurile Sfintei Scripturi 


Tradiţia patristică dă mărturie despre existența a două mari tipuri 
de sens scripturar. Unul material, numit şi istoric, literal, gramatical 
Sau, în graiul Sfântului Efrem Sirul, „exterior”, legat de ceea ce putem 
numi „trupul” Scripturii. Pentru stabilirea acestui sens sunt necesare 
cunoştinţe de istorie și arheologie biblică, este necesară cunoaşterea cel 
puţin a unor rudimente ale limbii greceşti etc. Acest sens este 
considerat însă de Părinţi ca o bază pentru al doilea mare tip de sens pe 
care îl poate avea un text scripturar: sensul spiritual sau duhovnicesc. 
Acest din urmă sens constituie practic oceanul nesfârşit al Scripturii în 
care putem înainta necurmat. 

Din punctul de vedere al tâlcuirii trebuie avute în vedere ambele 
sensuri. Este important a nu accentua în mod exclusiv nici unul din cele 
două deoarece o astfel de tâlcuire trădează sensul scripturar şi ne 

văduveşte de o înțelegere a sa mai bogată. Mai mult, o astfel de 
abordare unilaterală a Scripturii, poate fi caracterizată drept 
„monofizitism ermineutic”'5, Este adevărat că potrivit tradiţiei 
tâlcuitoare patristice al doilea sens are importanță mai mare, fiind 
considerat de unii Părinţi chiar ca adevăratul sens al Scripturii, dar nu 
în înțelesul că sensul istoric ar fi fals sau fără importanţă, ci în acela că 
pentru viața noastră sufletească sensul duhovnicesc are relevanță 
directă. În această privință pot fi văzute consideraţiile noastre din prima 
parte a lucrării, legate de cadrul studiului Noului Testament, de natura 
Sfintei Scripturi în tradiția patristică și de uzul Scripturii în mediul 
monastic. Fără justa înțelegere a naturii Scripturii aşa cum este aceasta 
percepută în scrierile Părinților, nu vom putea înțelege adevăratul 
raport dintre sensul literal şi cel duhovnicesc. Pe cât de dăunător este a 
elimina orice alt înțeles decât cel literal, tot pe atât de periculoasă poate 
fi unilateralitatea sensului duhovnicesc, care nu mai ţine cont deloc de 
„trupul” Scripturii. În exegeza Părinților sensul literal a constituit o 
realitate de care ei au ţinut cont şi au ştiut să facă uz spre folosul 
general al Bisericii, 


!V.2.a. Sensul literal 


În Omiliile sale la Ecclesiast Sfântul Grigorie de Nyssa scrie: 


„Tâlcuirea trebuie făcută așa fel încât ca să nu explice 
doar conţinutul brut, ci să păstreze înțelesul adecvat în 
întregul context al noţiunii”"!£. 


15 JOANNOU PANAGOPOULOU, He Hermeneia tes Hagias Grafes sten Hecclesia ton 
Pateron, tomos A, în lb. gr., Atena, 1991, p. 47 

5? Sfântul GRIGORIE DE NYSSA, Omilii la Ecclesiast |, în: Sfântul GRIGORIE DE 
NYSSA, Scrieri. Partea a doua..., PSB 30, p. 198 

Sensul literal este aşadar înțeles de marele Părinte ca un sens brut, 
orizontal care trebuie stabilit şi depășit printr-o căutare a sensului 
duhovnicesc, Fiecare din aceste două sensuri are metode ermineutice 
corespunzătoare!5. De sensul literal se leagă explicaţii de ordin 
geograțic, istoric, filosofic, medical, gramatical etc., a căror prezență 
într-un comentariu poate conferi acestuia o aură de erudiție. În 
tâlcuirile scripturare ale Părinților, aceştia ne dau mai întâi o scurtă 
explicație a sensului literal, apoi trec la tâlcuirea morală, 
duhovnicească, mistică sau dogmatică a textului, căreia îi acordă un 
Spațiu mult mai extins. Din păcate ştiinţele biblice odată cu Epoca 
Luminilor și cu explozia şcolilor exegetice protestante s-au aplecat 
aproape exclusiv asupra acestui sens brut, împingând exegeza într-o 
direcție netradiţională, stearpă, bună pentru adăpat învățăturile eretice 
ale acestora. 

De existența sensului literal se leagă şi obsesia exegezei 
„obiective” a Scripturii. Această obsesie a mers până acolo încât s-a 
afirmat chiar că „în domeniul ştiinţelor biblice nu există confesiune”, 
ca şi cum Scriptura ar fi un obiect care, supus unor experiențe identice, 
va da întotdeauna aceleași rezultate independent de experimentator. Or, 
am văzut în capitolele precedente că înțelegerea Scripturii este legată în 
Biserica Ortodoxă de întregul Tradiţii Bisericii şi al trăirii ei. A limita 
sensul Sfintei Scripturi doar la cel literal echivalează cu a nu ne 
interesa sau chiar a nega dumnezeirea lui lisus'%, De aceea o tâlcuire 
Care se limitează doar la sensul literal poate fi caracterizată ca o 
tâlcuire nestoriană. 

Despre orice text al Sfintei Scripturi putem afirma că are un singur 
sens literal, De acesta se ocupă în principal critica biblică'%, cu tot 


PE a a e oma aaa 
'55 1. PANAGOPOULOU, ibidem 

Vezi analiza procesului istoric de degradare 2 raportului cu Scriptura odată cu 
Luther şi cu Iluminismul la ANDREW LOUTH, Desluşirea Tainei. Despre natura 
teologiei., trad. rom. M. Neamţu, Ed, Deisis, 1999, capitolele „Moștenirea 
Iluminismului” (passim), „Ştiinţă şi Taină” (passir). 

Vezi GLOSARUL de la sfârşitul manualului. 

ceea ce implică ea: critică textuală !, sitz-im-Leben!*?, analiza 
locurilor paralele, a structurilor textului, a stilului și a vocabularului 
etc. Exegeza tradițională ortodoxă, urmând celei a Părinților, stăruie 
mai puţin asupra acestor aspecte aride — fără a le neglija însă în ceea ce 
au valoros — şi se orientează mai mult spre interpretarea teologică și 
duhovnicească a textului scripturar. 

Trebuie să subliniem faptul că unele texte scripturare dacă sunt 
tâlcuite doar potrivit sensului lor literal sunt fără nici un înţeles sau 
chiar absurde. Această constatare a fost făcută încă de pe timpul lui 
Origen şi a fost preluată de unii Sfinţi Părinți, referindu-se la detalii al 
căror sens literal este pentru un creştin nesatisfăcător, inutil, contrar 
preceptelor lui Hristos, scandalos, sau imposibil'%. „Ce lucru mare şi 
vrednic de Dumnezeu se poate ascunde într-o tălmăcire simplistă legată 
numai de nişte slove?” se întreabă Sfântul Grigorie de Nyssa 
comentând Ecclesiastul!* şi tot el răspunde: „Dacă se rămâne numai la 
tălmăcirea literală nu ştiu cum s-ar putea aplica Legea într-un chip 
vrednic de Dumnezeu”. 

În unele manuale actuale de Ermineutică biblică se resimt 
concepțiile protestante atunci când ne avertizează că acolo unde sensul 
literal propriu ridică greutăți trebuie căutat şi aspectul figurat al 
aceluiaşi sens literal, ca şi cum principalul sens al Scripturii ar fi cel 
literal şi doar când Scriptura este absurdă din punct de vedere istoric, 
logic, raţional atunci trebuie să acceptăm că în acele locuri există un 
sens spiritual. De aici şi până la blasfemia „demitologizării Scripturii”, 
găselniță a protestanților veacului acestuia, nu mai este decât un pas. 
Astfel de afirmaţii, deşi sunt strecurate printre numeroase referinţe 
patristice, vin în contradicţie flagrantă cu duhul exegezei Părinților, 


191 Vezi GLOSARUL de la sfârşitul manualului. 

192 Terniinus tehnicus pentru desemnarea situării în contextul contemporan epocii în 
care s-a scris cartea biblică sau a avut loc evenimentul cercetat (vezi şi GLOSARUL). 
19 cf. HENRI CROUZEL, op. cit., p. LL5 

1% Sfântul GRIGORIE DE NYSSA, Omilii la Ecclesiast VII, trad. cit., p. 259 

155 ibidem 

care, chiar dacă au accentuat uneori aspectul literal al Scripturii, cum 
este cazul exegezei antiohiene, totuşi admit în unanimitate existența 
simultană a celor două sensuri, literal şi duhovnicesc. 
De sensul literal ţin chestiunile legate de context, genuri şi structuri 
literare, locuri paralele etc., care vor fi tratate separat. 


!V.2.b. Sensul duhovnicesc 


Acest al doilea sens al Scripturii trebuie înţeles ca fiind sufletul ei. 
După cum în Hristos există umanitatea dimpreună cu Dumnezeirea, tot 
aşa în cuvântul Scripturii întâlnim două realități: materială şi 
duhovnicească. Acest sens deosebit de cel literal este dezvăluit de 
cxegeza duhovnicească, spirituală sau alegorică!%, morală, tipologică 
prin care sunt revelate alte dimensiuni ale textului decât cea materială, 
istorică, literală. 

Pentru mentalitatea scientistă pătrunsă în teologie prin filiera 
protestantismului îmbibat de Iluminism, acest sens, ca şi extragerea lui 
din textul Scripturii, nu poate fi decât fructul fanteziei exegetului şi, 
prin urmare, nu poate fi tratat altfel decât cu disprețul hrănit de orgoliul 
raţiunii autonome. În realitate, exegeza care evidenţiază acest sens al 
Scripturii, pe lângă faptul că este profund tradițională, este singura care 
ține seama de natura Bibliei ca şi cuvânt al lui Dumnezeu şi ca taină a 
legăturii noastre cu El. Sfântul Chiril al Alexandriei de exemplu, fiind 
campionul luptei antinestoriene, se face unul din cei mai importanți 
reprezentanți ai exegezei sacramentale a Scripturii. Acest tip de 
exegeză priveşte Scriptura ca pe o realitate duală a împletirii dintre 
văzut şi nevăzut, dintre literă și Duh, dintre sensibil şi inteligibil, 
ambele având importanța şi locul lor în înțelegerea Scripturii ”. 


ii Vezi şi articolul „Alegorie” din GLOSARUL de la sfârşitul manualului. 
cf. R. ]. COGGINs, ]. L. HOULDEN (ED.), A Dictionary of Biblical Interpretation, 
pp. 11-12 

Sensul duhovnicesc este de fapt cel prin care textul scripturar se 
racordează la ansamblul general al vieţii Bisericii făcând parte organică 
din teologia, Liturghia, rugăciunea şi Tradiţia Bisericii. Faptul că acest 
sens nu se încadrează în categoriile „cunoaşterii științifice obiective” 
nu înseamnă că el este mai puţin important sau neglijabil. Dimpotrivă, 
abia acest sens este cel care ne pune într-o legătură trăită cu Dumnezeu 
şi ne adânceşte în simţirea tainei prezenţei Lui. Acest sens nu închide 
perspectiva cititorului ci, dimpotrivă, îi îngăduie să pătrundă „în 
marginea de tăcere care împrejmuieşte mesajul rostit al Scripturilor. 
Desigur, chestiunea alegoriei respectiv a căilor de aflare a sensului 
duhovnicesc la Părinţi e complexă (adeseori ea este însă complicată 
nejustificat de propria noastră stânjeneală în fața alegoriei): dar 
indiferent de limbajul pe care îl folosesc Părinţii pentru a descrie 
practica lor exegetică (și nu este multă consecvență în el), cu toții 
interpretează Scriptura într-un mod pe care noi l-am numi astăzi 
alegoric”!s, sau duhovnicesc — scrie Părintele A. Louth, în admirabila 
sa lucrare în care reașează pe baze tradiţionale, ortodoxe raportul dintre 
sensul literal și sensul duhovnicesc, dintre exegeza „obiectiv- 
ştiinţifică” şi cea duhovnicească. 


i). Bazele biblice ale sensului şi exegezei duhovniceşti 


Sfinții Părinţi când au tâlcuit Scriptura au făcut lucrul acesta 
potrivit tradiției exegetice pe care au moştenit-o, şi care tradiție, deşi 
are mai multe direcţii, privită în sens ascendent conduce, prin diferitele 
ei fibre, către exegeza apostolică a Vechiului Testament. Astfel, primul 
interpret creştin al Bibliei este însuși Mântuitorul lisus Hristos, Care 
le-a tâlcuit ucenicilor „din toate Scripturile cele despre EI” (Lc. 24, 27); 
tot EI „le-a deschis mintea ca să priceapă Scripturile” (Lc. 24, 45). Aşa 
se face că în predica la Cincizecime a Sfântului Apostol Petru avem un 
prim exemplu de exegeză hristologică, pascală şi pnevmatică a 


1% A. LOUTH, op, cit.» p. 159 

Vechiului Testament. Nu este aici cazul să intrăm în descifrarea 
dezvoltărilor pe care începând cu Apostolii le-a avut exegeza biblică în 
Biserică, ci ne vom mărgini la indicarea principalelor locuri nou- 
testamentare care arată existența credinței într-un sens spiritual al 
Bibliei, ca şi practicarea exegezei duhovniceşti de către Mântuitorul 
Hristos şi Apostolii Săi. 

Trebuie să reținem că principiul fundamental al acestui tip de 
cxegeză este credința că Vechiul Testament este o profeție despre 
Hristos, Biblia în întregimea ei fiind o întrupare a Logosului, şi că 
Duhul Sfânt, prin inspiraţie, a făcut ca între diferitele părți ale 
Scripturii să existe anumite „corespondențe tainice”"!9%9 pe care le 
descifrăm prin iluminarea aceluiaşi Duh Sfânt primit în sânul Bisericii 
printr-o viață ascetică, liturgică, de rugăciune. 


Matei 13, 37-39 — Avem un mic „lexicon de interpretare 
alegorică” pe care a făcut-o Mântuitorul însuşi pildei cu neghina din 
țarină, 


Romani 7, 14 — Afirmă caracterul duhovnicesc al Legii 
Vechiului Testament; or, dacă legea este duhovnicească, atunci şi 
tâlcuirea ei trebuie să fie de aceeaşi natură, 


1 Corinteni 2, 12-14 — Acest text cere ca atât tâlcuitorul cât şi 
Cel căruia i se adresează să fie familiarizați cu gândirea duhovnicească 
a Scripturii, deoarece coerenţa mesajului biblic nu este întotdeauna 
evidentă în planul material şi de aceea trebuie căutată în cel 
duhovnicesc. Lipsa de familiaritate cu viața duhovnicească a Bisericii 
face că „omul firesc nu primeşte cele ale Duhului lui Dumnezeu, căci 
pentru el sunt nebunie și nu poate să le înţeleagă, fiindcă ele se judecă 
duhovniceşte” (v. 14) 


ese Steer e 2 e: Caras 
1» Pr. Prof. dr. VASILE MIHOC, „Tipologia ca metodă de interpretare creştină a 
Vechiului Testament”, în Aizarul Banatului, an VIII (1997), nr. 7-9, pp. 28-39. 

1 Corinteni 10, 1-1] — Sfântul Apostol Pavel interpretează 
anumite evenimente din Vechiul Testament în sens tipic“ , ca 
prefigurări ale unor evenimente ce-și găsesc împlinirea în Noul 
Testament. Important este de reținut afirmaţia pe care Sfântul Pavel o 
face spunând că „toate acestea li s-au întâmplat acelora [...] şi au fost 
scrise spre povăţuirea noastră” (v. 11), adică a creştinilor. Aşadar câtă 
vreme o bună pane din Vechiul Testament conţine ceremonii şi 
prevederi legale care nu ni se mai impun în litera lor, dar totuşi sunt 
inspirate şi ţintesc spre Hristos (cf. 2 Tim. 3, 15-17), înseamnă că 
pentru a avea şi pentru noi un sens, acesta va fi obligatoriu de natură 
duhovnicească. 

Li 

2 Corinteni 3, 4-18 — Acest text evidenţiază raportul dintre 
citirea și înțelegerea literalistă a Scripturii, proprie celor aflați încă în 
afara vieţii harice din Biserică, şi citirea duhovnicească a Scripturii, 
posibilă doar în Biserica lui Hristos, unde Acesta sălășluieşte prin harul 
Duhului Sfânt*!. Fără har cititorul nu poate rămâne decât la „litera 
care ucide” (2 Cor. 3, 6), pentru că „dumnezeul veacului acestuia a 
orbit minţile necredincioşilor ca să nu le lumineze lumina Evangheliei 
slavei lui Hristos” (2 Cor. 4,4). 


Galateni 4, 21-31 — Este un text în care Sfântul Pavel foloseşte 
cuvântul „alegorie” pentru a desemna în Vechiul Testament nişte fapte 
care au 0 altă semnificaţie, ascunsă, decât cea aparentă. Acest text, 
alături de cele din Matei 13 şi 1 Corinteni 10, constituie un locus 
clasicus"” pentru temeluirea exegezei duhovniceşti sau alegorice. 


2% Vezi consideraţiile despre sensul tipic în acest pasaj la Pr. Asist. VASILE MIHOC, 
„Sensul tipic al Vechiului Testament după 1 Cor, 10, 1-11”, în Mitropolia Ardealului, 
an XXI (1976), nr. 4-6, pp. 275-283. 

%! Vezi la Pr. ILIE MOLDOVAN, consideraţiile legate de „Raportul dintre Iisus Hristos 
şi Sfântul Duh după Epistola a II-a către Corinteni 3, 1-4, 6”, în Studii Teologice, an 
XIX, 1967, nr. 3-4, pp. 157-172. 

22 Vezi GLOSARUL de la sfârşitul manualului. 

Evrei 10, 1 împreună cu Apocalipsa 14, 6 întemeiază o triplă 
gradație care prin Sfântul Ambrozie va pătrunde în întreaga tradiție 
Exegetică patristică până târziu în Evul Mediu. Astfel, în mod 
ascendent avem următoarele categorii; 

- umbra” realităţilor, reprezentată de Legea Vechiului 

Testament şi de prescripțiile ei (Evr. 10, 1); 
-  „Chipul” sau „icoana” acestor realități prezent în Noul 
Testament (Evr. 10, 1); 
- realităţile însele cuprinse în „Evanghelia veşnică”, numite și 
„bunuri viitoare” (Apoc. 14, 6). 
Din această perspectivă, prin Scriptura temporală înţeleasă 
Sacramental şi tâlcuită duhovniceşte noi percepem realitățile veşnice şi 
adevărate sub vălul umbrei, respectiv al imaginii. 


ii). Bazele teologice ale sensului şi exegezei duhovniceşti 


Pentru Biserica Ortodoxă Revelația Supranaturală este conținută în 
Sfânta Tradiţie şi în Sfânta Scriptură şi păstrată şi explicitată de 
Biserică. În această perspectivă Sfânta Scriptură apare ca supusă 
Revelaţiei, care culminează în Persoana divino-umană a Mântuitorului 
Hristos. De aceea, Ortodoxia nu este aşa cum se pretinde uneori, fie din 
neştiință, fie din porniri ecumeniste dubioase, o „religie a cărții”, aşa 
Cum este mozaismul sau islamul. Despre acest aspect Sfântul Ignatie al 
Antiohiei scrie: 


„Pentru mine arhivele sunt lisus Hristos, arhive sfinte, 
crucea Lui, moartea, Învierea Lui şi credința dată prin 
Ep? ăi 


E PE iii i li 
20 .. sg) 

” Sfântul IGNATIE AL ANTIOHIEI, Epistola către Filadelfieni, în: Scrierile Părinilor 
Apostolici, trad. rom. D. Fecioru, PSB 1, EIBMBOR, Bucureşti, 1979, p. 180 

De aceea inima Ortodoxiei este însuși Iisus Hristos și taina Lui, iar 
„Scripturile sunt importante întrucât ne desfăşoară această taină”"2%, 
Dar trăirea ei implică tot restul elementelor Bisericii. 

Aşadar, pentru noi creştinii Revelația se identifică în ultima şi 
suprema ei dimensiune cu lisus Hristos, cartea Scripturii fiind 
secundară în raport cu El. De aceea, din acest punct de vedere, 
Scriptura doar ÎI mijloceşte pe Hristos, în măsura în care ea ÎI exprimă 
şi ÎL arată. De aici izvorăşte și prima justificare teologică a exegezei 
duhovniceşti, întemeiată pe faptul că Scriptura în ea însăşi nu este 
Revelația absolută, ci trimite la aceasta într-un mod mai mult sau mai 
puţin clar. Tocmai acest „mai mult sau mai puţin” ca trimitere la taina 
lui Hristos scoate la iveală' necesitatea exegezei duhovnicești. Aşa se 
face că exegeza Părinților anteniceeni leagă teofaniile Vechiului 
Testament de Persoana Fiului lui Dumnezeu, iar Origen interpretează 
expresiile profetice „fost-a cuvântul lui Dumnezeu către ...” (3 Regi 
12, 22; 3 Regi 13, 20 ş.a.) ca manifestări ale Fiului care vorbeşte în 
Vechiul Testament despre EI însuși. 

Exegeza duhovnicească este, din acest punct de vedere, un proces 
asemănător profeţiei. Dar, câtă vreme acesta priveşte înainte, exegeza, 
mergând pe urmele gândirii și teologiei Noului Testament, descoperă 
în cel Vechi pe lisus Hristos. La rândul lor înseși scrierile Noului 
Testament pot fi considerate profetice în raport cu ceea ce va avea loc 
în eshaton. 

Tăgăduitori ai existenței sensului duhovnicesc, precum și ai 
îndreptățirii exegezei duhovnicești, au existat încă din timpurile 
patristice. Însuşi Sfântul Grigorie de Nyssa se apără „faţă de unii 
bărbați ai Bisericii cărora li se pare că trebuie să urmeze în toate litera 
Sfintei Scripturi şi nu recunosc că s-a spus în ea ceva spre folosul 
nostru în chip acoperit şi în ghicitură "205. Marele Părinte scrie în acest 
sens: 


204 A LOUTH, op. cit., p. 167 
%5 Sfântul GRIGORIE DE NYSSA, Tâlcuire amănunțită la Cântarea Cântărilor, 
Prologul, trad. cit., p. 113 

„nu săvârşim nici o greşeală prin faptul că ne străduim să 
scoatem ceea ce este de folos, în tot felul, din 
dumnezeiasca și de-Dumnezeu-insuflata Scriptură. Deci, 
dacă foloseşte la ceva şi cuvântul înțeles aşa cum s-a rostit 
(în mod literal, n.n.), avem de-a gata ceea ce năzuim. Dar 
dacă ceva spus în chip ascuns în cuvinte acoperite şi 
ghicituri nu-și arată folosul prin înțelesul nemijlocit, acele 
cuvinte trebuie tâlcuite cum ne spune Scriptura [...) cu o 
tâlcuire mai înaltă (anagogică, duhovnicească, n.n.) a 


acestora”2%, 


Părinții au fost adepţii principiului gnoseologic potrivit căruia 
„doar asemănătorul cunoaște pe asemănător”. De aceea exegeza 
duhovnicească cere ca ea să fie făcută tot de oameni duhovniceşti. 
Astfel, într-un anume fel, însuşi girul duhovnicesc şi moral al 
tâlcuitorului va da exegezei sale mai multă credibilitate. Desigur că 
această viziune este greu de acceptat şi de înţeles în condiţiile în care se 
face astăzi teologia academică, dar pentru Părinții şi Scriitorii 
bisericeşti sfințenia vieţii unui autor era cea care dădea greutate 
scrierilor sale, împreună, desigur, cu conținutul lor. Acest principiu 
gnoseologic aplicat cu consecvență arată că exegeza duhovnicească a 
Părinților nu este arbitrară şi nici subiectivă, ci ea ţine de o obiectivitate 
duhovnicească de o cu totul altă natură decât cea scientist-iluministă 
pătrunsă în teologie pe ușa din dos a ereziei protestante. Astfel, 
Cunoscutul teolog protestant Adolf von Harnack categoriseşte exegeza 
duhovnicească drept „alchimie biblică”, nereușind să înțeleagă, în 
pofida evidenţei sale, faptul că aceasta nu-dispreţuieşte sensul literal, ci 
se interesează de sensul profund al Scripturii plecând de Ia cel literal. 
Această perspectivă disprețuitoare asupra exegezei duhovniceşti, 
pătrunsă şi în teologia catolică, şi chiar în cea ortodoxă, a fost puternic 
pusă în discuţie chiar de teologi apuseni dintre care amintim pe Henri 
de Lubac şi Jean Danielou, cărora teologia catolică le datorează în bună 


m 
205 „. 
ibidem 

parte redescoperirea Sfinţilor Părinţi. Aceştia doi din urmă au arătat cu 
O temeinică argumentare că exegeza duhovnicească este bazată pe o 
perspectivă hristologică asupra Vechiului Testament şi nicidecum pe 
bunul plac al exegeților:”. 


IV.2.c. Sensul tipologic 


Sensul tipologic sau tipic este o formă particulară a sensului 
duhovnicesc. El se bazează pe existența în Sfânta Scriptură a ceea ce 
Părinţii şi cercetătorii moderni ai Bibliei numesc „tipuri”. Tipul este o 
anumită imagine, realitate, persoană, fapt istoric, obiect, eveniment etc. 
din Vechiul Testament, care, printr-o iconomie specială a Duhului 
Sfânt, are valoare de preînchipuire a unor evenimente sau persoane din 
Noul Testament. Sensul tipic aşadar există acolo unde Duhul Sfânt, 
adevăratul Autor al Sfintei Scripturi, a intenţionat aceste corespondențe 
tainice între Vechiul şi Noul Testament?%. 

Sensul tipologic se întemeiază pe existența tipului în Vechiul 
Testament. Numim tip orice realițate istorică vechitestamentară cu 
caracter profetic ce conţine în ea însăși o referire la „antitipul” din 
Noul Testament, relație intenţionată ca atare de Duhul Sfânt. Ansitiput 
este realitatea nou-testamentară care împlinește ceea ce tipul 
vechitestamentar a profețit în chip umbros. Aşa, de exemplu, șarpele de 
aramă este tip pentru Răstignirea Domnului, trecerea prin Marea Roşie 
este un tip al Botezului, mana mâncată de evrei este un tip al 
Euharistiei, rugul aprins văzut de Moise este un tip al pururea fecioriei 


27 Cf. RAYMOND E. BROWN, Hermeneutics, în vol. colectiv The New Jerome Biblical 
Commentary, Londra, 1990, p. 1154. De asemenea, vezi importantele precizări şi 
clarificări ale unor puncte greșit înţelese până acum din teologia şi exegeza spirituală 
a lui Origen la HENRI CROUZEL, op. cit., passim. 

25 Cf. V. MIHOC, „Tipologia ca metodă de interpretare ...”, art. cir. şi „Sensul tipic 
ase aril, cit, 

Maicii Domnului, Melchisedec, David şi Solomon sunt tipuri ale lui 
Hristos etc. 

S-au făcut mai multe încercări de clasificare a sensului tipologic, 
clasificări care adesea sunt nejustificat de complicate? şi al căror 
principal rezultat este mai cu seamă neglijarea sensului tipic ca atare și 
a valorii lui pentru teologia biblică. Important este să se rețină faptul că 
Scriptura are două sensuri fundamentale: literal şi duhovnicesc, 
prezente concomitent în orice text scripturar, şi că sensul duhovnicesc 
are ca o formă a sa mai restrânsă sensul tipic, ca sens ce defineşte o 
relație cu caracter profetic între Vechiul şi Noul Testament?"0. 

In Noul Testament nu există tipuri cu caracter mesianic, dar există 
tipuri ale realităților cereşti. Aceste tipuri pot fi numite „tipuri 
anagogice”, prin care Scriptura Noului Testament ne mijloceşte o 
cunoaștere a acestor realități veşnice. 

Tipurile anagogice se sprijină pe raportul dintre icoana 
noutestamentară și realităţile cereşti cărora icoana le corespunde, 


!V.2.d. Aplicaţie practică: sensurile şi interpretarea Scripturii 
după Sfântul Efrem Sirul 


Importanța Sfântului Efrem Sirul pentru subiectul nostru — 
sensurile şi interpretarea Scripturii — constă în faptul că teologia lui 
aparține creştinismului semit-asiatic în forma sa neelenizată şi 
neeuropenizată. În ciuda acestui caracter neelenizat, regăsim în 
exegeza efremiană aceleaşi concepții despre natura Scripturii şi a 
sensurilor ei ca şi în scrierile Părinților greci pe care Sfântul Efrem nu 


Page DEEE PNI N e N N 
ni A. LOUTH, op. cit., p. 159 i | 

Se pot vedea consideraţii suplimentare privitoare la noțiunea de tip în Sfânta 
Scriptură, clasificări ale sensului tipic precum şi diferite consideraţii cu privire la 
Stabilirea şi explicarea sensului tipic în raport cu sensul literal istoric la Pr. M. 
BASARAB, op. cif., pp. 46-58. 

şi față de care viețuit la distanțe considerabile?!!. L-am ales deoarece 
scrierile lui ilustrează în mod exemplar concepția ortodoxă despre 
Scriptură, sensurile și tâlcuirea ei. O parte importantă a operei 
Sfântului Efrem Sirul o constituie alcătuirile sale imnice cu caracter 
liturgic, al căror conținut se constituie într-o exegeză izvorâtă din 
meditarea Scripturii. El este autorul a sute de imne, omilii în versuri şi 
opere în proză, precum şi al unor comentarii biblice la Vechiul 
Testament şi la Diatessaron (armonizarea siriacă a celor patru 
Evanghelii). Importanța Sfântului Efrem trece dincolo chiar de 
conținutul propriu-zis al operei sale, fiindcă acuzele care se aduc 
Părinților greci, că ar fi schimonosit puritatea Evangheliei prin diferite 
influenţe din filosofia greacă păgână (platonică şi neoplatonică) şi ar fi 
elenizat creştinismul, nu i se pot atribui Sfântului Efrem Sirul. 
Convergenţa exegezei efremiene cu cea a părinţilor de limbă greacă 
trebuie situată în mod indiscutabil la nivelul unităţii credinței şi a 
experienței duhovniceşti pe care o are creştinul în Biserică indiferent 
de apartenența sa etnică, structurile lingvistice, filosofice, culturale 
fiind doar instrumentul uman folosit pentru exprimarea acestei 
experienţe. 

Pentru Sfântul Efrem, Sfânta Scriptură este izvorul primordial al 
oricărei cunoașteri despre Dumnezeu. În Sfânta Scriptură găsim diferite 
„nume” date lui Dumnezeu, precum şi simboluri care constituie, în 
perspectiva Sfântului Efrem, puncte de întâlnire între Dumnezeu şi 
oameni. Între Creator şi creatură există o prăpastie ontologică de 
netrecut, pe care doar Dumnezeu, însă, o poate umple în 
condescendența Sa divină coborându-Se la nivelul înţelegerii 
omenești?!2. Această coborâre are aspectul unei „îmbrăcări” a lui 
Dumnezeu cu un veșmânt de nume al căror rost este de a atrage 
umanitatea înspre EI şi de a ni-L revela pe Dumnezeu?!*: 


2! S. BROCK, op. cit., p. 27 
22 ibidem, p. 68 
213 ipidem, pp. 81-82 

„Să dăm mulţumită lui Dumnezeu Care S-a îmbrăcat 
cu numele feluritelor părţi ale trupului: 

Scriptura vorbește de «urechile» Lui, ca să ne înveţe 
că EI ne ascultă; 

vorbeşte de «ochii» Lui, ca să arate că El ne vede. 

EI a îmbrăcat chiar și numele acestor lucruri, 

şi, deşi în Fiinţa Sa adevărată nu este nici mânie, 
nici părere de rău, 

totuşi El se îmbracă şi cu aceste nume din pricina 
slăbiciunii noastre. 


Refren: Binecuvântat Cel Ce S-a arătat neamului omenesc 
sub 
atâtea asemănări [metafore]! 


Trebuie să înțelegem că, dacă nu S-ar fi îmbrăcat cu 
numele acestor lucruri, n-ar fi putut vorbi cu noi, oamenii. 
EI S-a apropiat de noi prin ceea ce este al nostru: 

S-a îmbrăcat în limba noastră, ca să ne poată îmbrăca pe 
noi 

în vieţuirea Sa. El a cerut chipul nostru şi S-a îmbrăcat cu 
el, 

şi apoi, a vorbit cu starea noastră pruncească 

ca un tată cu copiii Săi. 


S-a îmbrăcat cu asemănările [metaforele] noastre 
— deşi n-a făcut-o cu adevărat — 

Apoi le-a dezbrăcat — fără s-o facă însă cu adevărat: 
punându-le 

era în acelaşi timp dezbrăcat de ele. 

EI Se îmbracă cu una când e de folos, apoi o dezbracă 
pentru a lua alta; 

faptul că se îmbracă şi se dezbracă cu tot felul 
de asemănări [metafore] 

ne spune că asemănarea [metafora] nu se înţelege 


127 


despre Fiinţa Sa lăuntrică: 
întrucât Fiinţa Lui este ascunsă, a zugrăvit-o prin ceea ce 
;2 
este văzut. "2/% 


De asemenea, metaforele au același rost de a ne îndruma mintea 
către cunoașterea lui Dumnezeu. Din acest motiv Sfântul Efrem 
vorbește despre două sensuri ale Scripturii: un sens exterior și unul 
interior. Dacă primul ține de sfera a ceea ce formează realitatea 
istorică, al doilea ține de realitatea duhovnicească?!'5. Ambele sensuri 
coexistă precum umanitatea şi divinitatea în Hristos, şi au importanța 
lor, dar atenţia ortodoxului va cădea întotdeauna mai ales pe căutarea 
sensului interior şi a adâncirii în multitudinea sa de profunzimi. 

Pentru interpretarea Scripturii este nevoie de credință, deoarece 
Scriptura este o întrupare a lui Dumnezeu în limbajul omenesc, 
Exegetul are nevoie de ochiul lăuntric al credinței curățit de patimi şi 
de ajutorul discernământului pentru a sesiza sensul interior. Sensul 
exterior este la fel de important ca şi umanitatea lui Hristos, cele două 
sensuri fiind legate ca trupul şi sufletul omului. 


„Numele pe care Dumnezeu le-a îmbrăcat în Scriptură şi 
simbolurile şi tipurile care se găsesc pretutindeni, atât în 
natură cât şi în Scriptură, sunt ca nişte ferestre sau mai 
degrabă mici deschizături spre Adevăr [...]. Condiţia 
preliminară a vederii este credința; dar odată prezent, acest 
ochi al credinţei poate opera în diferite feluri în diferiţi 
oameni sau în diferite feluri chiar în aceeaşi persoană, dar 
în momente diferite. O persoană al cărei ochi interior este 
întunecat nu va vedea multe în Scriptură dar una cu ochi 
luminos şi limpede va înțelege multe”2!6. 


214 De Fide 31, 1-3, trad, cit. în: S. BROCK, op. cir. pp. 79-80 


213 S. BROCK, op. cir., p. 68 
215 ibidem, p. 70 

Câtă vreme însă exegeza exterioară este finită, cea interioară este 
practic infinită ca posibilităţi, deoarece o interpretare este „validă” în 
măsura în care ea are o relevanţă pentru cel care o face într-un moment 
dat. Pentru Sfântul Efrem eroarea exegetică apare atunci când fie sunt 
afirmate adevăruri contrare credinței Bisericii, fie când o persoană 
pretinde că exegeza sa duhovnicească este singura posibilă sau că 
sensurile interior şi exterior ale unui text sunt incompatibite?!7, 

„Scripturile sunt aşezate ca o oglindă / şi cel cu ochiul luminos 
vede în ele icoana Adevărului”, scrie Sfântul Efrem?-€, sugerând că 
Scriptura iradiază o lumină perceptibilă doar cu ochiul credinţei. 
Această lumină emană mereu din Dumnezeu şi e mijlocită de litera 
Scripturii. Însă dacă ochiul interior este „întunecat”, nu o va lăsa să 
intre sau chiar o va schimonosi, o va „tâlcui” potrivit patimilor de care 
este stăpânit. Aşa s-au născut ereziile întemeiate, toate, pe Scriptură. 
Această lumină mai este numită de Sfântul Efrem Şi „putere ascunsă” 
în literă, de a cărei sesizare dă seama, în ultimă instanță, alegerea liberă 
a fiecăruia”, Pentru Sfântul Efrem simbolurile sunt multivalente și ele 
se găsesc atât în natură cât şi în Biblie. Rolul exegetului este de a vedea 
prin ele realitatea spirituală a lui Dumnezeu şi a o exprima în 
Comentariul său. 

Exegeza Scripturii constă aşadar pentru Sfântul Efrem mai întâi în 
recunoaşterea tipurilor şi a simbolurilor lui Dumnezeu în Scriptură, 
care apoi trebuie citite şi interpretate corect, duhovniceşte, în contextul 
ortodox al! credinței Bisericii, fiind folosite ca o scară cu ajutorul căreia 
se poate sui spre cunoaşterea duhovnicească a lui Dumnezeu. De aceea 
cel mai avizat cunoscător, traducător și exeget al Sfântului Efrem, 
profesorul Sebastian Brock (Oxford), devenit el însuşi recent ortodox 
sub influența minunată a Sfântului pe care l-a studiat decenii de-a 
tândul, scrie: „în timp ce coborârea divină poate fi descrisă ca devenind 
din ce în ce mai catafatică, urcușul uman trebuie să devină, în mod 


DE se poi teen ie al ade 
ia ibidem, p.71 
e De fide 67, 3 

S. BROCK, op. ciz., p. 168 

corespunzător, din ce în ce mai apofatic”220, Astfel, sensurile Scripturii 
exterior şi interior, literal şi duhovnicesc, se susțin reciproc în procesul 
unei exegeze al cărei scop este unul: cunoaşterea lui Dumnezeu şi a 
voii Lui, „întru toată înțelepciunea şi priceperea duhovnicească”, 
sporirea în acestea şi participarea la „moştenirea sfinților întru lumină” 
(cf. Col. 1, 9-12), cunoaşterea iubirii lui Hristos cea mai presus de 
cunoştinţă şi umplerea de toată plinătatea lui Dumnezeu (cf. Efes. 3, 
18). 


IV.3. Principii de exegeză scripturară 


Procesul de tâlcuire a Sfintei Scripturi reprezintă una din cele mai 
importante lucrări pe care trebuie să o săvârșească Biserica. Porunca 
Mântuitorului „propovăduiţi Evanghelia” (Mc. 6, 15) cuprinde totodată 
şi porunca tâlcuirii acestei Evanghelii. Sfântul Grigorie de Nyssa 
distinge în actul tâlcuirii trei elemente principale care se întrepătrund: 
porunca Domnului de a tâlcui Scriptura, osteneala pe care o necesită 
această îndeletnicire și ajutorul dumnezeiesc pe care Hristos îl trimite 
exegetului. „Cel ce a dat porunca de a cerceta Scripturile ne va da și 
puterea trebuitoare [...], căci osteneala tâlcuirii acestei cărți este la fel 
de mare pe cât îi este şi folosul” — scrie el în Omiliile la Ecclesiast?!, 
Pentru împlinirea acestei porunci însă, avem nevoie de o călăuzire care 
să ne arate modul tâlcuirii Scripturii. Fiind o lucrare a Bisericii 
săvârşită spre zidirea ei, tâlcuirea Scripturii va fi în cele din urmă 
expresia trăirii Evangheliei în sânul Bisericii. Principiile ermineuticii 
sunt aşadar partea axiomatică a exegezei biblice, idei cu forță 
ordonatoare a cursului gândirii exegetului, care-l orientează spre 
elementele ce trebuie evidenţiate și avute în vedere în cursul tâlcuirii. 
De-a lungul istoriei Scriptura este tâlcuită în felurite medii. Fiecare din 


2% ibidem, p. 95 
*21 Sfântul GRIGORIE DE NYSSA, Omilii la Ecclesiast |, trad. cit., pp. 197-198 

acesta îşi pune amprenta asupra modului în care o interpretează. Așa 
s-a ajuns ca în mediile protestante să se vorbească chiar și de 
necesitatea renunțării la credința în caracterul istoric al Mântuitorului 
Hristos și la trebuinţa așa-zise! „demitologizări” a Bibliei. Aceasta 
dovedeşte că pornind de la unul şi același text, rezultatele interpretării 
depind de principiile ermineutice adoptate. 

Principiile unei ermineutici ortodoxe trebuie să fie expresia 
învăţăturii dogmatice a Bisericii, să evidențieze legătura Scripturii cu 
întregul ansamblului organic pe care îl reprezintă trupul Bisericii cu tot 
Ceea ce are ea (cult, rânduieli canonice și ascetice etc.) şi să poarte 
pecetea Tradiţiei. Numai ghidându-ne după astfel de principii vom 
Putea obține din textul biblic mireasma învățăturilor dumnezeieşti. lar 
pe de altă parte numai prin raportare la ele vom putea avea o justă 
atitudine faţă de metodele exegetice promovate de teologi neortodocşi, 
metode care pot fi uneori folositoare, dar care trebuie situate în 
perspectiva de ansamblu a ermineuticii ortodoxe. În tot cazul, analiza 
atentă a exegezei patristice la marii Sfinți Părinţi arată că exegeza 
patristică cunoștea o bună parte din metodele exegezei moderne, 
diferența constând în modalitatea aplicării lor şi în perspectiva avută 
asupra acestor metode. 

Principiile pe care le vom înfăţişa în continuare reprezintă osatura 
fundamentală a oricărei întreprinderi exegetice făcute în Biserică. Între 
aceste principii există o continuitate lăuntrică în sensul că se conţin 
unul în altul şi se pot deduce unul din altul, urmând logica lăuntrică a 
credinței Bisericii. 


IV.3.a, Principiul hristologic 


Esenţa acestui principiu constă în situarea Sfintei Scripturi ca şi 
Cuvânt al lui Dumnezeu, într-un raport special cu Dumnezeu-Cuvântul 
făcut om. Putem distinge mai multe fibre histologice, care se împletesc 
alcătuind trunchiul unic al acestui principiu. 

O primă expresie a principiului hristologic este legată de faptul că 
cel dintâi tâlcuitor autentic și deplin al Scripturii este Însuşi 
Mântuitorul lisus Hristos. Pe de-o parte, EI a tâlcuit întregul Vechi 
Testament prin toate faptele săvârşite începând cu Întruparea. Astfel, 
naşterea, viața, moartea Sa, înălțarea la cer, şederea de-a dreapta Şi 
trimiterea Duhului Sfânt reprezintă toate împliniri ale unor profeții 
vechitestamentare, adică o tâlcuire practică a acestora. Pe de altă parte, 
Însuşi Mântuitorul Hristos este Cel ce „începând de la Moise și de la 
toți proorocii, le-a tâlcuit lor, din toate Scripturile cele despre EI” (Lc. 
24, 27), fiind începătorul tradiției exegetice creştine a Scripturii. De 
atunci Biserica tâlcuieşte Scriptura având puterea harică pentru această 
lucrare transmisă tot de la; Mântuitorul Hristos, care, prin harul Său, 
„le-a deschis ucenicilor mintea ca să priceapă Scripturile” (Le. 24, 45). 
Această putere harică este legată de lucrarea învățătorească a Bisericii 
şi de succesiunea apostolică păstrată tot în Biserică. 

Reprezentând un dar şi o harismă date de Mântuitorul, şi tâlcuirea 
Scripturii se va supune principiilor generale după care harismele îşi au 
lucrarea lor în sânul Bisericii. În acest sens, principiul hristologic de 
tâlcuire a Scripturii exprimă faptul că această tâlcuire trebuie săvârşilă 
„la lucrul slujirii, la zidirea trupului lui Hristos” (Efes. 4, 12). În plus se 
poate vedea încă de acum dimensiunea ascetică şi duhovnicească pe 
care o reclamă tâlcuirea Scripturii, atunci când se „vrea aşezată pe 
făgaşul haric tradițional început de Domnul Hristos. (În plus, se poate 
vedea încă de acum dimensiunea ascetică şi duhovnicească pe care o 
reclamă tâlcuirea Scripturii atunci când se vrea aşezată pe făgaşul haric 
tradițional început de Domnul Hristos. 

Tot de principiul hristologic se leagă hristocentrismul întregii 
Scripturi, Acest hristocentrism este el însuși descoperit de Mântuitorul 
Hristos în lumina Învierii Sale şi presupune harul credinţei peste care 
se adaugă puterea dată de Hristos pentru „deschiderea minţii” 
exegetului. Astfel, principiul hristologic aplicat la Vechiul Testament 
dezvăluie orientarea acestuia spre Hristos: întreaga Sfântă Scriptură fie 
ÎI anunță profetic pe Hristos, fie înfăţişează viața Lui pe pământ 
(Evangheliile), fie înfăţişează continuarea vieții Lui în trupul Său 

mistic, Biserica (de exemplu Faptele Apostolilor), fie ne vorbește 
despre modul în care creștinii pot întrupa în ei această viaţă a lui 
Hristos (bunăoară mistica paulină a vieţii în Hristos şi parenezele 
epistolelor pauline şi sobornicești), fie prezintă lucrarea lui Hristos de 
la finalul istoriei universale (Apocalipsa). 

Un alt aspect al principiului hristologic este legat de faptul că toate 
cuvintele Sfintei Scripturi sunt cuvinte omeneşti şi, prin urmare, create, 
Totuși, prin harul inspiraţiei ele au un statut aparte în raport cu oricare 
din folosirile pe care omul le dă cuvântului. Astfel, ele îl fac prezent pe 
Hristos, Cel ce grăieşte în Scripturi, reprezentând astfel un fel de 
Întrupare nedeplină a Sa. Tâlcuind cuvintele Cântării Cântărilor „mir 
Vărsat este numele Tău” (Cânt. 1, 2), Sfântul Grigorie de Nyssa găseşte 
prilejul să arate modul în care cuvintele omeneşti ale Scripturii se află 
într-o legătură directă cu Logosul dumnezeiesc. Ele nu se identifică 
fiinţial cu firea dumnezeiască, dar trimit, toate, spre Persoana Fiului. 
Ele nu pot să exprime şi să cuprindă firea dumnezeiască dar, prin aceea 
că sunt împropriate prin har de Dumnezeu-Cuvântul, ne dau o anumită 
cunoaștere a Lui, dincolo de nivelul semnificației lor istorice și/sau 
Sramaticale. Pentru Sfântul Grigorie în nici un cuvânt omenesc, şi deci 
nici în cuvintele pline de har ale Scripturii, nu se poate cuprinde firea, 
natura dumnezeiască. Din acest motiv el] scrie: 


„Nu se poate cuprinde [...] firea cea fără hotar, ci orice 
putere a gândurilor şi orice înțeles al cuvintelor, chiar dacă 
ar părea că cuprinde ceva mare şi dumnezeiesc, nu e în 
Stare să atingă însuși Cuvântul, ci ca din niște urme şi 
rămășițe cuvântul nostru îşi dă cu socoteala despre 
Cuvântul, din cele înţelese bănuind prin asemănare pe Cel 
necuprins"22. 


PC NIN NI 
22 Sfântul GRIGORIE DE NYSSA, Tâlcuire amănunţită la Cântarea Cântărilor |, trad. 
cit, p. 129 

Acest citat este extrem de revelator, deoarece arată în ce fel 
Scriptura este cu adevărat cuvânt al lui Dumnezeu fără a fi totuşi 
identică, după natură, cu Cuvântul și Fiul cel veşnic al lui Dumnezeu. 
Ea este asumată prin har de Acest Fiu şi Cuvânt tocmai pentru că Lui îi 
este cea mai potrivită această lucrare. Tot prin acest har, cel ce o citeşte 
poate să ajungă la o anumită formă de cunoaştere a lui Dumnezeu, 
lucru despre care însă vom vorbi mai târziu. Făcând parte din planuri 
ontologic diferite, Cuvântul dumnezeiesc şi cuvintele din Scriptură nu 
se confundă în sens panteist sau monofizit, dar nici nu se separă în sens 
nestorian. 

Legătura dintre hristologie şi exegeza biblică a fost mai recent 
evidențiată de biblistul grec Ioan Panagopoulos de la Facultatea de 
Teologie din Athena”, iar la noi de Pr. Prof. Dr. Vasile Mihoc de la 
Facultatea de Teologie din Sibiu”%. Astfel, e meritul ambilor de a fi 
pus în lumină legătura dintre dezvoltarea şi precizarea învățăturii 
Bisericii despre Persoana lui Hristos şi fixarea principiilor de 
ermineutică biblică ale Părinților. Sinteza învăţăturii hristologice şi 
aplicarea ei la textul biblic a fost făcută de Sfântul loan Damaschinul, 
pe baza doctrinei de la Sinodul al IV-lea Ecumenic de la Calcedon 
(451P5%, Definiţia dogmatică a acestui important Sinod reprezintă şi 
fundamentul principiului ermineutic pe care-l analizăm în acest capitol. 
„Prin formularea definitivă a hristologiei la acest Sinod sunt 
consolidate și se impun în același timp şi principiile ermineutice 
generale ale Bisericii”? Din această fuziune între hristologia 
Calcedonului şi ermineutica biblică rezultă câteva consecinţe definitorii 
pentru principiul hristologic??. 


223 IOANNOU PANAGOPOULOU, He Hermeneia tes Hagias Grafes sten Hecclesia ton 
Pateron, tomos A, în lb. gr., Atena, 1991 

22 Pr. Prof. Dr. VASILE MIHOC, „Actualitatea exegezei biblice a Sfinţilor Părinţi”, în 
vol. Biblie şi teologie. Prinos de cinstire Părintelui Profesor Dr. Nicolae Neaga la 
împlinirea vârstei de 95 de ani, Sibiu, 1997, pp. 52-74 

25 V. MIHOC, „Actualitatea exegezei biblice. ..”, loc. cit. pp. 71-73 

22 |. PANAGOPOULOU, op. cil. p. 44 


22 cf.|. PANAGOPOULOU, op. cil., pp. 44-48 

() 


(îi) 


Însăși existenţa Sfintei Scripturi este o consecință fundamentală 
a Întrupării lui Hristos. Chiar şi Vechiul Testament, care 
premerge cronologic Întrupări i Domnului din Fecioară, are sens 
şi rost de a exista doar(... /de această Întrupare, care este 
oarecum cauza lui finală. Origen arată acest lucru spunând că 
înainte de a Se întrupa Cuvântul lui Dumnezeu era 
necircumscris, necuprins în nimic, [...] nescris. Prin întrupare 
însă devine, potrivit cu firea omenească, cuprins şi circumscris, 
văzut şi seris22%, Scriptura mărturiseşte această arătare a Lui în 
trup omenesc. Această perspectivă apare preluată şi la Sfinţii 
Părinţi şi e dezvoltată de aceştia. Aşa, Sfântul Grigone de 
Nyssa scrie că Hristos „Se întrupează urmând o cale 
continuă”?2. Astfel că Sfânta Scriptură este situată pe linia 
Întrupării, fiind ea însăşi o etapă spre această Întrupare. 

După cum Persoana lui Hristos are două firi, tot astfel şi 
Scriptura are două „firi”: una omenească, istorică, şi alta 
dumnezeiască, duhovnicească. Realitatea scriptică a Bibliei 
corespunde firii omeneşti, iar sensurile ei duhovnicești 
corespund firii dumnezeieşti a lui Hristos. După cum firea 
omenească a lui Hristos conduce spre şi o adevereşte pe cea 
dumnezeiască, reprezentând mediul prin care se manifestă şi 
lucrează aceasta, tot astfel e şi în cazul Scripturii. Ca o 
consecință a acestui fapt, ermineutica va urmări două laturi ce 
trebuie observate în Scriptură şi puse în evidență. Cele două 
laturi se regăsesc în sensurile literal şi duhovnicesc, sensuri 
care, întocmai ca firile în Persoana lui Hristos, nu se pot separa. 
Astfel, cele două sensuri, în lumina principiului hristologic 
ermineutic, „nu se pot nici confunda, nici separa radical. Prin 


228 1. PANAGOPOULOU, Op. Cit. p. 44 
22 Sfântul GRIGORIE DE NYSSA, Tâlcuire amănunţită la Cântarea Cântărilor V, trad. 
cit., p. 176 

tradiția hristologică aşadar este fixată riguros natura şi lucrarea 
cuvântului biblic”250, 

(iii) Din perspectiva hristologiei Bisericii, tâlcuirea Sfintei Scripturi 
este o lucrare legată existenţial de împărtăşirea vieții lui Hristos, 
viață care are şi ea diferite vârste (cf. Le. 2, 40, 52). Măsura 
exegetului de „cuprindere” a acestei vieţi e cea care poate lua 
mai mult sau mai puţin. Tâlcuind Schimbarea la față a 
Domnului, Origen arată că Domnul avea mai multe „înfățişări”, 
potrivit cu starea fiecăruia din cei ce-L priveau. Lucru pe care îl 
spune şi troparul praznicului: „Schimbatu-Te-ai la față în 
munte, Hristoase Dumnezeul nostru, arătând ucenicilor Tăi 
slava Ta pe cât li se:putea [...]”. Același fenomen se petrece şi 
în cazul tâlcuirii Scripturii: „cei ce rămân la literă nu pot 
niciodată să surprindă dumnezeirea lui Hristos". Şi dintre cei 
care o surprind, fiecare o face la măsurile sale. În această 
perspectivă trebuie situate cuvintele Sfântul Apostol Pavel: 
„Dar minţile lor s-au învârtoşat, căci până în ziua de azi, la 
citirea Vechiului Testament, rămâne același văl, neridicându-se, 
căci el se desființează prin Hristos; ci până astăzi, când se 
citește Moise, stă un văl pe inima lor; iar când se vor întoarce 
către Domnul, vălul se va ridica” (2 Cor. 3, 14-16). Astfel, doar 
prin Hristos Scriptura își dezvăluie şi sensurile ce stau în 
legătură cu firea dumnezeiască a Domnului. Se întâlnesc în 
acest punct al principiului hristologic credinţa dreaptă în Hristos 
— așa cum învață şi a dogmatizat Biserica —, sălăşluirea lui 
Hristos în cel ce citeşte Scriptura şi împărtăşirea către acesta a 
puterii  dumnezeieşti harice corespunzătoare vârstei sale 
duhovniceşti, astfel încât să i se ridice „„vălul” de pe ochii 
înțelegerii, iar litera Scripturii să-şi dezvăluie şi latura ei 
duhovnicească. Astfel „„măsura” de cuprindere a exegetului este 
măsura sălăşluirii lui Hristos în el prin viața bisericească 


20 1. PANAGOPOULOU, op. cil. p. 44 
%! ibidem, p. 47 

(iv) 


(v) 


ascetică şi virtuoasă, astfel încât exegeza va fi tâlcuirea pe care 
Domnul însuşi o face prin intermediul şi cu colaborarea omului. 
Despre acest aspect Sfântul Macarie Egi teanul scrie că 
„Domnul este slujit de suflet cu vasele Sale“. Avem aici baza 
hristologică obiectivă, reală a sensului duhovnicesc. Aceste 
aspecte vor fi completate prin consecințele despre care vom 
trata mai jos, în cadrul principiilor ermineutice bisericesc, 
ascetic şi liturgic. 

După cum în ordinea învăţăturii despre Hristos există o erezie 
care vede doar omenitatea Sa, erezia nestoriană, tot astfel şi în 
ordinea ermineuticii biblice putem vorbi despre un nestorianism 
ermineutic atunci când tâlcuirea se orientează doar spre litera 
Scripturii. La fel putem vorbi și de un monofizitism ermineutic, 
în cazul în care tâlcuirea nu se interesează de aspectul istoric al 
textului. Aceste două tendințe „caracterizează exegeza biblică şi 
teologia ereticilor”25. 

Unirea Celui nezidit cu zidirea în Persoana lui lisus Hristos este 
fundamentul ontologic al raportului literă-duh existent în sânul 
cuvintelor Scripturii. Acest raport nu este un simplu joc mental 
de stabilire a unor corespondențe de idei, o simplă relație 
exterioară între literă şi eventualele sensuri duhovniceşti ce i se 
atribuie. Acest raport este expresia biblică a unui principiu şi a 
unei categorii teologice foarte bine definite în gândirea 
Părinților, şi care reprezintă transpunerea învățătuni despre 
Întrupare în domeniul ermineuticii biblice. Or, potrivit acestuia, 
există o legătură lăuntrică între văzut şi nevăzut, între zidit şi 
nezidit, şi de aceea lucrurile create au prin Hristos puterea de a 
transmite sensuri mai înalte, legate de cele duhovniceşti şi 
nemateriale. În acest sens, Sfântul Grigorie de Nyssa vorbește 
despre „un amestec şi o contopire de inteligibil cu sensibil” şi 


52 Sfântul MACARIE EGIPTEANUL, Omilia a XiV-a, 5, în: Sfântul MACARIE 
EGIPTEANUL, Scrieri: Omilii duhovniceşti, PSB 34, p. 154 
23 1. PANAGOPOULOU, op. cit.» p. 48 

de faptul că „lumea spirituală se întrepătrunde cu cea 
simţualâ”2*, iar discernerea între cele două elemente nu se 
poate face decât în Hristos, ea echivalând, în cuvintele Sfântul 
Apostol Pavel, cu ridicarea „„vălului” de pe inimă. 


Din cele de mai sus putem deci conchide pe seama principiului 
hristologic că: 


Sfânta Scriptură este o întrupare, nedeplină desigur, a 
Cuvântului lui Dumnezeu. 

Fără Hristos Vechiul Testament este de neînțeles deoarece 
mintea celor care îl citesc în afara credinţei lui Hristos este 
acoperită de un'ivăl care se desființează doar prin Hristos 
(cf. 2 Cor. 14-16). 

Principiul hristologic este în acelaşi timp şi hristocentric în 
sensul că Scriptura şi exegeza ei au ca centru spre care tind 
Persoana divino-umană a lui Iisus Hristos. De aceea Sfântul 
loan Damaschin spune că adevăratei exegeze ortodoxe 
trebuie să i se poată aplica cele patru adverbe de la 
Calcedon, în discursul ei despre Scriptură ca întrupare a lui 
Hristos. 

Acest caracter hristologic și hristocentric al exegezei a fost 
descoperit de Domnul Însuşi atunci când „începând de la 
Moise și de la toți proorocii, le-a tâlcuit ucenicilor, din toate 
Scripturile cele despre EI” (Lc. 24, 27) şi „le-a deschis 
mintea ca să priceapă Scripturile” (Le. 24, 25) în această 
nouă modalitate. 


Liturgic, acest principiu hristologic este exprimat prin purtarea 
Sfintei Evanghelii în procesiune în cursul Sfintei Liturghii (vohodul 
Mic), precum şi cinstirea şi închinarea pe care credincioşii i-o acordă 
(de exemplu la Utrenia duminicilor). 


2% Sfântul GRIGORIE DE NYSSA, Marele Cuvânt Catehetic 6, în: Sfântul GRIGORIE DE 
NYSSA, Scrieri. Partea a doua..., PSB 30, p. 297 


138 


!V.3.b. Principiul bisericesc 


Principiul bisericesc reprezintă o extindere, o prelungire a celui 
hristologic. Hristos nu poate fi despărțit de Biserica Sa, deoarece 
aceasta este trupul Lui, Sfântul Apostol Pavel, în epistola sa către 
efeseni doxologeşte pe Dumnezeu Tatăl, spunând: „Aceluia fie slava în 
Biserica cea întru Hristos lisus, în toate neamurile veacului veacurilor” 
(Efes. 3, 21). Aşadar, slava lui Dumnezeu se manifestă în Biserică, 
trupul de taină al Domnului. De aceea Biserica este singurul loc în care 
principiul ermineutic hristologic îşi are locul şi înțelesul deplin, precum 
şi aplicabilitatea desăvârşită. În acelaşi timp, doar Biserica oferă toate 
condiţiile înțelegerii şi asumării integrale în practică a acestui principiu 
ermineutic în toate dimensiunile şi consecinţele lui. Doar în Biserică 
Scriptura se află în mediul ei firesc, deoarece, pe de-o parte, Biserica e 
cea care ne-a dat Scriptura, iar pe de altă parte Scriptura este o parte a 
vastului ansamblu de care se slujeşte Biserica pentru transmiterea către 
noi a vieţii dumnezeieşti a „Începătorului mântuirii noastre” (Bvr. 2, 
10), Hristos. 

De principiul bisericesc se leagă problema autorității interpretării 
Scripturii. Este limpede că trebuie să existe o astfel de autoritate, care 
să fie în mod obligatoriu lipsită de greșeală. O astfel de caracteristică, a 
negreşelniciei sau a infailibilităţii, nu poate să caracterizeze, potrivit 
învățăturii Bisericii Ortodoxe, nici o persoană singulară, fie ea episcop 
sau patriarh, şi nici chiar un sinod, deoarece înseşi sinoadele şi-au 
primit confirmarea ulterior, ceea ce arată că şi ele s-au supus unei 
judecăţi mai înalte. Fiind „stâlp şi temelie a adevărului” (1 Tim. 3, 15) 
în întregul ei, doar Biserica este interpreta lipsită de greșeală a 
Scripturii. Doar Biserica în totalitatea ei este deținătoarea acestei 
conştiinţe superioare care judecă fără de greșeală. În cartea Faptelor 
vedem, cu ocazia Sinodului Apostolic de la Ierusalim (F.A. 15, 6-29), 
că dezbaterile teologice au fost purtate de către preoți şi apostoli (v. 6), 
sub conducerea episcopului de Ierusalim, Sfântul Iacov (v. 13), ruda 

Domnului, dar că hotărârea Sinodului poartă girul întregii Biserici (v. 
22). 

În cursul istoriei milenare a Bisericii această negreşelnicie a ei se 
exprimă în scrierile Sfinţilor Părinţi, în hotărârile şi definițiile 
dogmatice ale sinoadelor, care fac uz explicit de Scriptură şi de 
tâlcuirea ei. Putem vorbi deci despre existența unei conştiinţe 
ermineutice bisericeşti ca despre un factor şi un criteriu mai înalt şi 
superior conştiințelor individuale, chiar dacă acestea din urmă 
reprezintă personalități ale Bisericii, cum ar fi Sfinţii, ierarhii sau 
teologii ei. Vedem aceasta din faptul că nu tot ce au tâlcuit tâlcuitorii 
individuali a şi fost preluat de Biserică cu egală consideraţie şi cu egală 
autoritate, | 

Există deci o conştiinţă ermineutică bisericească ce transcende 
octet însăși, fiindu-i în același timp şi un criteriu de judecată. 

esigur că fiecare din tâlcuitorii individuali ai Scripturii au părtășie la 
această conştiinţă ermineutică bisericească şi o întrupează într-un grad 
mai mic sau mai mare, în funcție de o serie de factori personali 
(pregătire, formare intelectuală şi duhovnicească, intensitatea și 
autenticitatea vieţii lăuntrice etc.), dar ea rămâne în fiinţa ei un bun al 
întregii Biserici de pretutindeni. Avem așadar aici exprimat faptul că 
tâlcuirea Sfintei Scripturi e o lucrare ce nu are sfârşit şi că în Bisenică 
găsim criteriul de apreciere a fiecărei tâlcuiri în parte. Totul, vechi şi 
mai ales nou, e supus judecății şi aprecierii acestei conştiinţei a 
pliromei Bisericii. Această conştiinţă ermineutică bisericească are un 
caracter viu şi dinamic, şi de aceea nu putem pretinde un cod de tâlcuiri 
biblice „autorizate”, singurele valabile, care ar avea girul Bisericii. 
Realitatea acestei conștiințe bisericeşti ţine de realitatea prezenței 
Sfântului Duh în Biserică, Duh care „o călăuzeşte la tot adevărul” (In. 
16, 13). Sfântul Pavel vorbeşte, de pe poziţia sa de Apostol, despre 
„conştiinţa sa în Duhul Sfânt” (Rom. 9, 1). E vădit faptul că această 
conștiință, în cazurile particulare ale diferiților membri ai Bisericii luaţi 
izolat, ţine de caracterul mai mult sau mai puțin deplin, plenar, al 
părtăşiei lor lăuntrice la experierea miezului Predaniei, adică la 
experierea realității de foc a Cincizecimii. Cu cât cineva se 

învredniceşte de o mai mare părtășie la experierea acestei Predanii — 
sau a „tainei evlaviei”, cum tâlcuieşte Sfântul Grigorie de Nyssa acest 
lucru? —, cu atât conştiinţa sa personală în domeniul tâlcuirii Sfintei 
Scripturi se apropie de conștiința ermineutică generală a Bisericii. 
Codificările, stabilirea de reguli ermineutice etc., au rolul de a ghida 
Oarecum exegeza pe un făgaș ortodox în situația unei conştiinţe 
ermineutice individuale nedepline și nedesăvârşite. Întrebat Avva 
Varsanufie cum se face că un mare Sfânt și Ierarh al Bisericii nu a scris 
întotdeauna tâlcuiri la fel de importante la Scriptură, Avva Varsanufie a 
răspuns: „pentru că nu întotdeauna s-a rugat îndeajuns înainte de scrie”. 
Astfel, chiar şi în cazul Sfinţilor Părinți vedem că această conştiinţă 
ermineutică e fluctuantă, depinzând de intensitatea trăirii prin 
rugăciune a Predaniei, Această intensitate a vieţii de rugăciune de care 
depinde conștiința ermineutică personală nu exclude efortul intelectual 
şi formaţia cărturărească, ci chiar o cere ca pe un mijloc necesar pentru 
a se exprima clar şi inteligibil?%%. 

Avem astfel de-a face în Biserică cu o creativitate exegetică 
nesfârşită şi indispensabilă, dar care e supusă în rezultatele ei judecății 
particulare a fiecărui exeget, iar apoi celei generale a Bisericii. De 
aceea, nu tot ce afirmă un tâlcuitor sau altul este şi împropriat de 
Biserică, ci doar ceea ce se regăsește în conştiinţa şi experienţa de 
veacuri a Bisericii, chiar dacă acel ceva este o întruchipare exegetică 


25 Sfântul GRIGORIE DE NYSSA, Epistola 5, 4, SC 363, p. 158 

* Despre acest caracter fluctuant al intensității lucrării harului în om Sfântul Macarie 
Egipteanul scrie: „Harul se află neîncetat în om. Prinde rădăcini din tinereţe, se 
ameştecă cu el ca un aluat și devine o parte firească a acestuia, devine o singură ființă 
cu el, Se manifestă în om în multe chipuri, precum voieşte, spre folosul acestuia. [...] 
Odată aprinsă (făclia harului, n.n.], luminează totdeauna, însă când e înviorată de 
iubirea lui Dumnezeu, atunci devine mai strălucitoare, apoi, după rânduiala divină, 
lumina însăşi se împuţinează, deşi ea continuă să existe. [...] Să ziceam că trebuie să 
urce cineva douăsprezece trepte ca să ajungă la desăvârşire. Uneori reuşeşte să ajungă 
la acea înălțime a desăvârşirii, dar alteori harul se împuţinează, iar acesta coboară o 
treaptă şi stă pe a unsprezecea”(Sfântul MACARIE EGIPTEANUL, Omilia a XIV-a, 5, în: 
Sfântul MACARIE EGIPTEANUL, Scrieri: Omilii duhovniceşti, PSB 34, pp. 127-8) 

nouă. Astfel, raportarea la norma de credință a Bisericii are darul de a 
feri exegetul de abateri şi rătăcire și este criteriul primordial al 
acceptării unei tâlcuiri. 

Dar această conştiinţă ermineutică individuală e de neconceput la o 
persoană care fie nu face parte din Biserică, fie nu trăiește „după lege” 
(ef. 2 Tim. 2, 3-5; L Cor. 9, 24-27) viaţa Bisericii. Această conștiință se 
formează prin trăirea vieţii Bisericii, iar nu prin raportarea seacă, 
exterioară, la un cod exegetic sau dogmatic. În acest sens, remarcăm 
pertinenta şi plina de modestie observaţie a teologului protestant Karl 
Christian Felmy, care, scriind o Dogmatică ortodoxă, afirmă: „nu voi 
merge până într-acolo încât, pe baza propriilor studii patristice să 
postulez de la mine însumi ceea ce trebuie să conteze drept ortodox"27. 
Aşadar, nefăcând parte din Biserică, nu-şi permite să intervină în 
disputele dintre teologii ortodocşi şi să se pronunțe asupra a ceea ce 
este sau nu ortodox. Găsim aici sesizarea fundamentală a unui fapt care 
ține de caracterul inalienabil al experienţei bisericești, experiență care 
se poate avea doar în Biserică şi doar de către fiii ei care se împărtăşesc 
de toate binecuvântările ei în chip deplin. Aşadar, conform acestor 
ultime consideraţii, principiul ermineutic bisericesc afirmă că exegeza 
îndreptățită a Sfintei Scripturi o poate face doar Biserica, prin cei care 
au căderea să o facă şi care sunt purtătorii unei conştiinţe ermineutice 
ortodoxe, e adevărat, mai mult sau mai puțin înalte, dar care sunt şi ei 
supuşi în rezultatul lor judecății de ansamblu a Bisericii. 

Exegetul îşi face aşadar tâlcuirea sa ca mădular al Bisericii și 
pentru Biserică. Între toți fiii Bisericii există o unitate de taină, ca între 
mădularele unui trup. De aceea între parte şi întreg există un permanent 
schimb, care la nivelul tâlcuirii biblice a fost descris de Sfântul 
Grigorie de Nyssa într-o alegorie din Comentariul său la Cântarea 
Cântărilor. Biserica e asemănată aici unei corăbii în care cel ce 
tâlcuiește Scriptura e închipuit de cârmaci. Pânzele corăbiei însă sunt 


*2 KARL CHRISTIAN FELMY, Dogmatica experienței eclesiale. Înnoirea teologiei 
ortodoxe contemporane, introducere şi traducere: Pr. Prof. Dr. loan Ică, Ed. Deisis, 
Sibiu, 1999, p. 65 

umflate de vântul ce închipuieşte pe Sfântul Duh, dar Acesta din urmă 
vine prin rugăciunile şi cererile celor din corabie, adică a pliromei 
Bisericii: 


„Corabia aceasta însuflețită, adică Biserica, înălțată în 
văzduh, priveşte, cu toată plinătatea ei, spre bogăția 
tâlcuirii. Dar cuvântul-cârmaci nu se atinge de cârmă 
înainte de a se face rugăciunea de către obştea plinătății 
corabiei, ca să sufle în noi puterea Sfântului Duh şi să ne 
mişte valurile cugetărilor şi prin ele să aducem cuvântul cu 
bună răsuflare drept înainte, pentru ca astfel înaintați în 
mare, prin contemplaţie, să cumpărăm bogăţia cunoștinței, 
dacă prin rugăciunile voastre va veni asupra cuvântului 
nostru Duhul Sfânt şi va umfla pânzele”"2%8. 


Aşadar exegetul este în această perspectivă dependent în rezultatele 
tâlcuirii sale şi de restul Bisericii, care-l ajută şi-l susține prin 
rugăciunile ei. Astfel, chiar dacă „nu toți au cunoştinţa” (1 Cor. 8, 7), 
totuşi întreaga Biserică participă la lucrarea de tâlcuire a Scripturii. 

Acelaşi mare Sfânt Părinte al Bisericii arată în acelaşi comentariu 
de cunoaștere a lui Dumnezeu şi de unire cu El, de înțelegere şi de 
tâlcuire a Scripturii, precum şi de întrupare a învăţăturii pe care aceasta 
ni le dă. Aşadar însăși viețuirea pe care Biserica o rânduieşte fiilor ei 
este menită să-i „inițieze” pe aceştia în cunoaşterea lui Dumnezeu. 


„Biserica e trupul lui Hristos, iar cap al trupului e Hristos, 
Care cu pecetea Sa Se întipăreşte în faţa Bisericii, prietenii 
Mirelui privind la aceasta s-au umplut de inimă, pentru că 
văd în ea mai limpede pe Cel nevăzut. Precum cei ce nu 
pot privi însuşi cercul soarelui, privesc la el prin 
strălucirea apei, aşa şi aceia privind ca printr-o oglindă 


28 Sfântul GRIGORIE DE NYSSA, Tâlcuire amănunțită la Cântarea Cântărilor XII, 
rad. cit., p. 270 

curată, prin fața Bisericii, văd Soarele dreptăţii, cunoscut 


2, 


prin ceea ce se vede”2*, 


Din principiul bisericesc decurg, în ritmul lăuntric al logicii 
credinţei, şi alte câteva principii, prezentate în continuare. Acestea sunt 
conținute în cel bisericesc, deoarece Biserica este realitatea 
atotcuprinzătoare care le conţine, în care ele lucrează și care oferă 
cadrul practicării lor. Principiile acestea nu sunt niște reguli 
ermineutice impuse de noi din afară, în mod exteriorist, ci ele 
reprezintă expresia unei realități multivalente şi în acelaşi timp unice: 
aceea a păstrării şi transmiterii în Biserică, spre experiere 
duhovnicească, a Revelaţiei. Acest proces de păstrare şi transmitere a 
Revelaţiei se desfășoară sub nemijlocita lucrare a Domnului — Care a 
ăgăduit să fie cu noi „până la sfârşitul veacurilor” (Mt. 28, 20) — şi în 
puterea şi necontenita umbsire a Duhului Sfânt, Care „ne călăuzeşte la 
tot adevărul” (In. 16, 13). Elementele concrete ale acestui vast proces 
le aflăm exclusiv în Biserică, „stâlpul şi temelia adevărului” (1 Tim. 3, 
15), şi ele ţin atât de învățătura dogmatică a Bisericii, cât şi de viaţa ei 
liturgică şi ascetică, toate aceste elemente funcționând deodată, 
depinzând unul de altul. În acest proces e inclusă şi citirea şi tâlcuirea 
Scripturii, şi ea se supune inevitabil legilor duhovniceşti care 
guvernează ansamblul. Aceste legi sunt efectul întâlnirii harului necreat 
cu creatura, şi vizează condiţiile împreună-lucrării noastre cu harul. 
Fără această împreună-lucrare, ne spune Sfântul Apostol Pavel, harul 
este luat „în zadar” (2 Cor. 6, 1 şi 1 Cor. 15, 10), adică nu rodeşte în 
om cunoaşterea vie, din trăire, a lui Dumnezeu. Or, citirea şi tâlcuirea 
Scripturii sunt lucrări ale Bisericii supuse acestui scop şi integrate 
acestui proces, sub ale cărui legi, deci, se vor şi desfăşura. 
Particularităţile ce ţin de metodologia specitică exegezei nu fac parte 
din ansamblul principiilor prezentate aici, ci fac obiectul altor secțiuni 
ale ermineuticii. 


2% ibidem, p. 228 

ile doctrinar, liturgic şi 
separat, CI în 
n Taina Bisericii. 


Astfel, în continuare vom înfățișa principiil 
duhovnicesc-ascetic, Ele nu trebuie privite 
întrepătrunderea lor firească, datorată izvorârii lor di e ocaui 
Dacă învățătura Bisericii reprezintă expresia verbală a realități cnc 
presus de cuvânt omenesc, cultul bisericii este expresia concretă Ec 
Care putem avea părtăşie cu aceste realităţi şi cu Hristos ŞI putem pri 


Viaţa Sa, iar asceza reprezintă pregătirea noastră pentru această primire. 


IV.3.c. Principiul doctrinar 


Potrivit acestui principiu, tâlcuitorul ortodox al Scripturii purcede 
la citirea şi tâlcuirea acesteia în calitatea sa de fiu şi mădular viu al 
Bisericii, adică având împropriată concepția şi învăţătura Bisericii în 
general şi cea despre Scriptură în particular. Doar aşa poate avea o 
raporiare ortodoxă la Scriptură. A se raporta cineva ortodox la 
Scriptură înseamnă, pe de o parte, a o citi şi studia cu credinţă în 
adevărul ei revelat, în însuşirea ei de cuvânt al lui Dumnezeu inspirat, 
iar pe de altă parte a o situa în ansamblul Tradiţiei şi a vieții Bisericii. 
Acest din urmă aspect include raportarea rezultatelor exegezei la 
învăţătura de credinţă a Bisericii formulată şi stabilită precis de Sfintele 
Sinoade şi detaliată de Sfinţii Părinţi şi de teologii Bisericii. 

Lucrarea de tâlcuire a Scripturii este una de factură teologică şi, 
prin urmare, se întemeiază şi ea pe credința în faptul că Dumnezeu ni 
S-a revelat şi că nu-L putem cunoaşte şi vorbi despre El în afara acestei 
Revelaţii. Dar pentru aceasta trebuie să I ne deschidem astfel încât să 
ajungem la o întâlnire personală cu El. Sfinţii Părinţi numesc această 
întâlnire contemplație (Gecpta), iar atunci când această întâlnire are loc 
prin mijlocirea textului biblic ei vorbesc despre Beopia biblică. Câteva 
detalii despre acest aspect important am văzut în capitolul despre 
inspirația biblică şi cel despre citirea Sfintei Scripturi în tradiția 
monahală. Asfel tâlcuitorul, dacă e pregătit ascetic pentru aceasta 
ajunge prin lucrarea harului în sferele inefabile, dumnezeieşti, mai 
presus de cuvânt, având experienţa vie şi personală a lui Dumnezeu şi a 

celor dumnezeieşti. Teologia discursivă şi tâlcuirea biblică sunt pentru 
lumea istorică de aici şi, prin urmare, exegetul va face obligatoriu calea 
inversă, condensând, pe cât e cu putinţă, în cuvinte experiența sa. În 
acest proces de exprimare în cuvinte ghidul e reprezentat de dogmele 
Bisericii, dogme care reprezintă formele lingvistice statomicite 
definitiv de Biserică pentru definirea învățăturii ei. 

În cursul tâlcuirii Sfintei Scripturi sunt folosite diferite metode 
exegetice. Astfel că exegeza conduce pe tâlcuitor la anumite rezultate. 
Pentru a fi acceptate de Biserică, acestea nu pot fi în contradicţie cu 
dogmele Bisericii, deoarece dogmele sunt adevăruri revelate nouă de 
Dumnezeu însuşi, pe care le primim fără ştirbire, prin credinţă, iar ele 
ne ghidează gândirea şi viaţa astfel încât să dobândim unirea cu 
Dumnezeu, îndumnezeirea. Or, dacă Sfânta Scriptură este mărturia 
;crisă sub inspirație a unei părți importante a Revelaţiei dumnezeieşti, 
înseamnă că exegeza care trădează în rezultatele ei ansamblul 
învăţăturii Bisericii, adică dogmele ei, este o exegeză ruptă de obiectul 
ei, Scriptura, şi deci una care schimonoseşte textul biblic, nu îl 
lămureşte. Doar o exegeză ale cărei rezultate se armonizează perfect cu 
dogmele Bisericii şi cu învăţăturile ei poate fi acceptată şi considerată 
autentică deoarece doar aşa e în armonie cu ansamblul Revelaţiei pe 
care Scriptura o consemnează. Dacă tâlcuirea contrazice chiar şi numai 
una din dogmele Bisericii, atunci a ieşit din relația ei firească cu 
Biserica, cu Tradiţia şi cu întregul Revelaţiei, şi de aceea este o tâlcuire 
eretică, inacceptabilă. Chiar dacă metodele exegetice care au condus la 
o asemenea exegeză eretică au o evidență logică și rațională 
ireproşabilă în ordinea ştiinţifică a lucrurilor, ele nu pot fi acceptate 
deoarece contrazic credința în adevărul dogmelor, Or, fără păzirea 
riguroasă a învățăturii Bisericii şi a dogmelor ei nu există mântuire, 
chiar dacă logica omului căzut pare a impune alte „adevăruri”. 
„Dogmele sunt necesare pentru mântuire întrucât ele ÎI exprimă pe 
Hristos în lucrarea Lui mântuitoare. Dar Hristos ne mântuieşte numai 
dacă ne deschidem Lui, dacă credem în El. Dogmele creştine exprimă 

deci puterile lui Hristos în acțiunea mântuitoare, dar cu condiţia ca să 
credem în ceea ce exprimă ele”2%0. 

Astfel, dacă Sfânta Scriptură este cuvântul lui Dumnezeu şi chiar o 
formă de întrupare a Logosului, doar prin credința în Hristos poate fi 
tâlcuită fără greş Scriptura. lar credința în Hristos îşi are expresia 
verbală în dogme care tâlcuiesc realitatea lui Hristos „în curs de 
extindere în oameni”2!. Ceea ce nu e în acord cu aceste dogme nu-L 
mai exprimă pe Hristos, nu mai duce la Hristos, nu duce la întâlnirea cu 
EI şi la îndumnezeire. Acest lucru îl arată atât de răspândita icoană 
bizantină a lui Hristos Pantocrator, care Îl înfăţişează pe Mântuitorul 
ținând în mâna stângă Evanghelia Sa. De aceea Sfinţii Părinţi au fost 
întotdeauna cu o acrivie absolută în problemele legate de dogmă şi de 
aspectul doctrinar al interpretării Scripturii. În aceste probleme nu se 
poate face nici un fel de compromis, fără a cădea din adevăr şi a pierde 
mântuirea! 

Folosirea tâlcuirilor din afara Bisericii pune o problemă ce se cere 
analizată în acest loc. Fiind cartea de căpătâi a tuturor creştinilor, 
Scriptura e firesc să fie tâlcuită în toate confesiunile care o cinstesc 
drept cuvânt al lui Dumnezeu. De Scriptură face uz atât Biserica cât şi 
diferitele confesiuni care s-au desprins de-a lungul istoriei de ea: 
catolicii, protestanții, neoprotestanţii. Mai mult, există chiar şi culte 
necreştine care folosesc anumite părți ale Scripturii Bisericii (Vechiul 
Testament de către evrei şi musulmani), Toate aceste confesiuni îşi 
întemeiază mărturisirile de credință pe o anumită exegeză a Scripturii, 
astfel încât învățătura lor să poată avea o întemeiere biblică. Dar din 
perspectiva exegezei şi a teologiei Bisericii Ortodoxe, Scriptura poate 
fi înţeleasă deplin doar în mediul ei firesc în care a luat naştere şi care 
oferă elementele necesare înțelegerii ei. Acest mediu este mediul 
Bisericii și al Tradiţiei ei, Scriptura nefiind altceva decât o parte din 
Sfânta Tradiţie a Bisericii. O persoană lipsită de experienţa Predaniei 
apostolice, experiență pe care o poate avea numai în cadrul Bisericii 


0 pr, D. STĂNILOAE, Teologia Dogmatică Ortodoxă, vol. |, ed. cit., p. 56 
4! ibidem, p. 56 

trăind viaţa ei liturgică şi ascetică, nu va putea să dobândească harul 
necesar pentru a i se „deschide mintea ca să înțeleagă Scripturile” (cf. 
Le, 24, 45). Fără „dreptarul cuvintelor sănătoase” predat de 
Mântuitorul Apostolilor şi de Apostoli Bisericii, păzit aici ca o 
comoară „cu ajutorul Sfântului Duh” (2 Tim. 1, 14) nimeni nu poate 
avea o normă absolută de orientare în interpretarea Scripturii. Doar 
învățătura şi doctrina Bisericii reprezintă această normă cu caracter 
absolut, deoarece ea premerge cronologic existenței Scripturii, chiar 
dacă Biserica atunci când dogmatizează se întemeiază pe Sfânta 
Scriptură. În afara Bisericii deci, singura păstrătoare a acestei comori a 
învățăturii apostolice depline, exegeza Scripturii poate aluneca cu 
uşurinţă, după cum se şi întâmplă de fapt, în învățături greșite şi străine 
de Predania Apostolilor, de cugetul Bisericii, de viaţa în Duhul Sfânt, 
şi de aceea de-suflet-pierzătoare. Desigur că un teolog ortodox bine 
întemeiat în norma de credinţă a Bisericii şi în Predania ei va putea 
folosi cu discernământul necesar şi cercetările exegetice ale bibliștilor 
din afara Bisericii. Folosirea acestor cercetări însă trebuie făcută cu 
precauţie, deoarece, pe lângă elementele de reală valoare care se pot 
afla ici şi colo, în aceste lucrări se află și învățături greşite care trebuie 
identificate şi îndepărtate. În plus, exegeza cercetătorilor din afara 
Bisericii întrebuințează de multe ori o metodologie care adesea e 
străină de cea teologică tradiţională a Bisericii. Caracterul raționalist 
limitat la dimensiunea strict ştiinţifică, eliminând cu totul dimensiunea 
duhovnicească a exegezei, face din demersul lor un exercițiu pur 
intelectual. Acest mod raționalist de a face exegeză este străin de 
cugetul ortodox şi se poate inocula pe nesimţite cititorului neavizat şi 
neformat încă la şcoala exegezei patristice. Din aceste motive putem 
spune că în ciuda elementelor valoroase care pot fi găsite în scrierile de 
exegeză şi teologie biblică ale autorilor neortodocşi, acestea trebuie 
folosite cu trezvie, cu prudenţă şi în mod critic, sub povățuirea unor 
îndrumători avizaţi. 

IV.3.d. Principiul liturgic 


Dacă Dumnezeu ni se descoperă în mod deplin în lisus Hristos, 
dacă Biserica e trupul Lui şi dogmele ei sunt expresia lucrării Sale 
asupra noastră şi exprimă cadrul acestei întâlniri, Liturghia Bisericii 
este tocmai întruparea acestor dogme şi oferirea lor sub o formă la care 
putem lua parte taţi credincioşii Bisericii. Potrivit Sfântului Irineu de 
Lyon „învățătura confirmă  Euharistia şi  Euharistia confirmă 
învăţătura”, În cultul Bisericii, mai ales în Dumnezeiasca Liturghie, 
participăm în mod real şi tainic, prin har, la întreaga lucrare de 
mântuire săvârşită de Hristos, ne împărtăşim de ea şi suntem prefăcuți 
de ea după chipul Lui, Această lucrare este mărturisită de întreaga 
Sfântă Tradiţie a Bisericii şi de Sfânta Scriptură, iar Liturghia o face 
actuală şi lucrătoare în viaţa fiecăruia dintre credincioşi, în funcţie de 
măsura credinței şi a ostenelii lui. Există o legătură între Cuvântul lui 
Dumnezeu, cuvântul biblic şi Liturghia Bisericii, legătură ce poate fi 
sesizată şi trăită doar în interiorul credinţei. Scoasă din această 
legătură, Scriptura e scoasă din aşezarea ei firească, ceea ce va duce la 
o înţelegere a ei unilaterală şi, deci, greşită. 

Însăși Liturghia este o interpretare a Scripturii, interpretare ce se 
oferă credinciosului spre experiere în cadrul tainic liturgic, iar 
experierea astfel mijlocită constituie fundamentul înțelegerii autentice a 
Scripturii. „În tradiția liturgică şi spirituală esența Bisericii se 
împlineşte tocmai în neîntrerupta legătură a Cuvântului şi a Tainei, ca 
întrupare a Cuvântului care se împlineşte în timp și în spațiu, încât, 
referindu-se la Biserica însăşi, în Faptele Apostolilor se spune — «lar 
Cuvântul creştea...» (F.A. 12, 24). Prin Taină, noi devenim părtaşi 
Aceluia Care vine şi rămâne cu noi în Cuvânt: destinația Bisericii 
constă în a binevesti pe Acela. Cuvântul consideră Taina ca fiind 
împlinirea sa, căci în Taină Hristos Cuvântul devine viața noastră, 
Cuvântul adună Biserica pentru a se întrupa în ea. Prin ruperea 
Cuvântului de Taină, taina este amenințată să fie înțeleasă ca magie, iar 
Cuvântul fără Taină este amenințat să fie redus la doctrină. Taina este 

tocmai interpretarea Cuvântului, căci prin interpretarea Cuvântului 
mărturiseşte totdeauna Cuvântul care devine Viaţă. «Şi Cuvântul trup 
s-a făcut şi a vieţuit cu noi, plin de Har şi de Adevăr» (În. 1, 14), Taina 
este tocmai această mărturie şi, ca urmare, în ea este izvorul, principiul 
şi baza interpretării şi înţelegerii Cuvântului, izvorul şi criteriul 
teologiei "2%? 

Marele Părinte şi Sfânt al Bisericii Dionisie Areopagitul vorbeşte, 
în scrierea sa Despre Ierarhia Bisericească, despre legătura dintre 
cuvântul Sfintei Scripturi şi Tainele Bisericii. Aici arată că Tainele, 
mai cu seamă cea a Euharistiei, sunt împlinirea celor vestite de 
Scripturi, „căci lucrarea Tainelor a confirmat adevărul prevestirilor 
aceleia [ale Scripturii, su '7%; În această perspectivă de unitate între 
cuvântul biblic şi trăirea Sfintelor Taine şi cunoaşterea duhovnicească 
pe care ele o transmit trebuie situat şi îndemnul dat de Sfântul Grigorie 
de Nyssa credincioşilor săi, ca atunci când un text biblic este greu de 
înțeles, aceștia să alerge „la învățătura mai bună și mai înaltă a 
Tainelor”2*, adică la împărtășirea cu Sfintele Taine, care le vor lumina 
înțelegerea. Complementaritatea dintre cuvântul Scripturii şi Tainele 
Bisericii rezultă din unitatea lor de scop, căci Scriptura nu e un scop în 
ea însăşi, și prin urmare nici citirea şi tâlcuirea ei nu vor putea fi astfel. 
Lucrarea de citire şi tâlcuire a Scripturii va fi deci legată ontologic de 
ceea ce am văzut că reprezintă împlinirea şi concretizarea Scripturii, 
adică Liturghia Bisericii. 

În Liturghie cuvântul biblic devine „viu și lucrător” (Evr. 4, 12) 
prin Duhul Sfânt, lucru pe care-l arată şi rugăciunea citită de preot 


2 ALEXANDRE SCHMEMANN, Euharistia — Taina Împărăției, trad. din Ib. rusă de Pr. 
Boris Răduleanu, Ed. Anastasia, f.a., f.l., p. 74 
5 Sfântul DIONISIE AREOPAGITUL, Despre Ierarhia Bisericească III, II, 5, trad. rom. 
Pr. Dumitru Stăniloae, în volumul: Sfântul DIONISIE AREOPAGITUL, Opere complete 
şi Scolile Sfântului Maxim Mărturisitorul, Ed, Paideia, Bucureşti, 1996, p. 80 

Sfântul GRIGORIE DE NYSSA, Despre Viafa lui Moise, trad. cit., p. 4 

înainte de citirea Evangheliei. Această rugăciune este o epicleză%5, 


deoarece se cere venirea Duhului asupra credincioşilor astfel încât 
cuvântul auzit de ei să zămislească în inimile lor „cunoaşterea 
dumnezeirii lui Hristos”, iar această cunoaştere nu are un caracter 
raţional, ci e pe linia cunoașterii duhovniceşti date de harul Sfintelor 
Taine. Astfel că avem o înţelegere liturgică a Scripturii, înțelegere care 
nu poate fi suplinită prin nici un studiu personal. Sensibilitatea liturgică 
faţă de cuvântul lui Dumnezeu e un dar al Duhului, făcut Bisericii şi 
care poate fi primit și lucrat doar în cadrul vieţii Tainelor Bisericii. 
Chiar dacă exegeza ortodoxă face uz de mijloace şi metode ale ştiinţei 
vremii, totuşi rădăcinile ei sunt înfipte în trăirea „tainei evlaviei” 
predate de Domnul ucenicilor Săi. „De aceea, orice citire particulară a 
Scripturii trebuie să fie înrădăcinată în cea bisericească: în afară de 
rațiunea bisericească, în afară de viața divino-umană a Bisericii, 
Scriptura nu poate fi auzită şi nici interpretată corect” 240. Jar viața 
aceasta a Bisericii este cuprinsă şi împărtăşită în Sfintele ei Taine. 

Pe lângă faptul că Tainele Bisericii sunt o împlinire a celor din 
Scriptură, există încă un raport între Scriptură şi Sfintele Taine. Astfel, 
Scriptura pregăteşte pentru primirea Tainelor prin învățătura pe care o 
dă creştinilor. Acest lucru îl arată Sfântul Dionisie Areopagitul în 
acelaşi tratat Despre ierarhia bisericească: 


„Ştiinţa preaînțeleaptă a celor sfinte îi pregăteşte întâi prin 
hrana începătoare a Scripturilor, formatoare şi de viață 
făcătoare şi după ce le-a desăvârşit ipostasul pentru 
naşterea lor din Dumnezeu, le dă mântuirea lor, potrivit 
treptei la care au ajuns” 


45 Cf. Al. SCHMEMANN, op.cit. p. 81: „Rugăciunea aceasta, care se citeşte în taină 
acum, ocupă acelaşi loc în taina Cuvântului ca locul pe care-l ocupă epicleza în 
rugăciunea euharistică [...)”. 

2% Al. SCHMEMANN, op.cit. p. 84 

2 Sfântul DIONISIE AREOPAGITUL, ibidem III, III, 6, p. 81 

Scriptura învaţă deci şi modul de viețuire care face să se 
întipărească în noi harul Tainelor căci Euharistia este întipărită, zice 
acelaşi dumnezeiesc Părinte Dionisie, de „legea aceleiaşi purtări” . 
adică de cele statornicite în Scripturi25. Aici vedem că cele citite în 
Scriptură se aplică în viaţa creştinului şi sunt condiții pentru primirea 
Tainelor. Deci înţelegerea autentică a Scripturii trebuie să fie pe linia 
participării la Taine şi a unirii noastre cu Hristos. Altfel e un simplu joc 
intelectual, steril și lipsit de orizonturile nemărginite ale desăvârşirii. 

La rândul lor, Sfintele Taine pregătesc pe cel ce le primeşte spre o 
mai adâncă înțelegere a Scripturii. Sfântul Apostol Pavel spune în a 
doua sa Epistolă către corinteni că primirea cuvântului Evangheliei 
depinde de măsura de luminare a minţii prin har. Cei ce refuză 
Evanghelia au mintea bolnavă, întunecată de „dumnezeul veacului 

'cestuia care a orbit minţile necredincioşilor, ca să nu le lumineze 
bmina Evangheliei slavei hui Hristos” (2 Cor. 4, 4). Or curățirea minții 
şi luminarea ei sunt rodul Sfintelor Taine ale Bisericii şi a modului de 
vieţuire isihast statornicit de Biserică pe baza experienţei ei ascetice. În 
lipsa Botezului, care-l sălăşluiește pe Hristos în adâncul fiinţei noastre, 
în lipsa Mirungerii, prin care primim la organele noastre de simț şi 
cunoaştere puterile energiilor necreate ale Duhului Sfânt, în lipsa 
Sfintei Euharistii, care ne hrăneşte şi ne îndumnezeieşte, cum se va 
putea realiza oare în mod efectiv această curăţire şi luminare a minţii? 
Împărtăşirea Sfintelor Taine pentru curățirea şi luminarea minţii 
noastre şi care atrage o autentică înțelegere a Scripturii este pusă în 
evidență de Sfântul Grigorie de Nyssa, atunci când scrie că „[...] 
înțelesurile ascunse ale cuvintelor [le găsim], dacă ne facem, printr-o 

viață îngrijită, vrednici de intrarea în Sfânta Sfintelor, lepădând î în baia 
cuvântului toată pata cugetăni urâte”2%%, înțelegând aici prin „baia 
cuvântului” Taina Sfântului Botez. Aceeaşi idee o va exprima mai 
târziu Sfântul Simeon Noul Teolog arătând că prin Sfintele Taine 


48 ss ibidem II, II, 1, p. 79 
+9 Sfântul GRIGORIE DE NYSSA, Tâlcuire amănunțită la Cântarea Cântărilor |, trad. 
cit., p. 133 


152 


dobândim pe lângă puterea lui Hristos și o cunoștință întemeiată pe 
experienţa vieţii lui Hristos transmisă nouă în Taine: „Căci dacă ni s-ar 
da cunoștința adevăratei înțelepciuni şi ştiinţa lui Dumnezeu prin 
scrieri şi învățături, ce trebuință ar mai fi de credință sau de 
dumnezeiescul Botez şi de Sfintele Taine?'25, Din aceste ultime două 
citate patristice ne putem da seama foarte bine de legătura interioară 
care există între tâlcuirea Scripturii şi viața sacramentală a Bisericii. 

Între viaţa liturgică a Bisericii şi tâlcuirea Scripturii se interpune 
însă o verigă personală, prin care harul Tainelor este împropriat, 
asimilat şi pus în lucrare în cazul tâlcuirii Scripturii. Această verigă 
personală este reprezentată de însuşi modul de vieţuire al exegetului şi 
de aceea următorul principiu ermineutic, care se impune în mod firesc 
în acest context ermineutic ortodox este cel ascetic-duhovnicesc. 


!V.3.e. Principiul ascetic-duhovnicesc 


Asceza este ansamblul de exerciții somatice (postul, privegherea, 
metaniile etc.) şi sufleteşti (păzirea poruncilor, tăcerea, rugăciunea în 
fazele incipiente etc.) care pregătesc omul pentru unirea sa conştientă 
cu Dumnezeu, prin har. Asceza creştină poate avea asemănări cu cea 
necreştină în virtutea naturii umane comune, dar se deosebeşte de 
aceasta prin mijloace şi scop. Deși e „pentru saţiul trupului” (Col. 2, 
23), asceza se realizează doar cu ajutorul harului şi are ca scop 
atragerea Duhului și pregătirea unirii cu Dumnezeu întru acest Duh. 
Abia în măsura în care se realizează această unire, care are şi ea gradele 
ei, asceza îşi atinge scopul şi omul, din trupesc şi „vândut păcatului”, 
devine duhovnicesc, viind în el Hristos. Asceza e deci obligatorie 
pentru omorârea omului celui vechi şi întărirea celui nou. Acest proces 
e vizat de Sfântul Pavel şi în expresia „înnoiţi-vă în duhul minţii 
voastre” (Efes. 4, 23), în care arată că odată cu înflorirea lăuntrică a 


250 Traites theologique et &thiques, |, în SC 122, Trait€ 1 €thique, p. 123 şi trad. rom. 
cir., pp. 135-136. 

omului duhovnicesc se preschimbă şi puterea sa de înţelegere, mintea. 
Astfel că doar în urma acestei preschimbări suferite prin împreuna- 
lucrare ascetică cu harul mintea se curăţește, se înduhovniceşte, devine 
„Mintea lui Hristos” (1 Cor. 2, 16). Dobândirea acestei minţi este 
condiția pusă de Sfântul Pavel pentru înţelegerea propovăduirii 
Evangheliei. 

Întreg capitolul al doilea al primei Epistole către corinteni 
înfăţişează raportul dintre două tipuri de înțelepciune: lumească, sau „a 
oamenilor” şi „a acestui veac”, pe de o parte, şi „înțelepciunea de taină 
a lui Dumnezeu” (v. 7), pe de altă parte. Cea de-a doua e cea pe care o 
propovăduieşte marele Apostol şi e destinată unei înțelegeri 
duhovnicești. Prezenţa Duhului în cei ce aud propovăduirea e necesară 
acestei înțelegeri. Mai mult, omul lipsit de har şi trupesc „nu primeşte 
cele ale Duhului” (v. 14). Astfel că există o corespondenţă necesară și 
obligatorie între măsura duhovnicească a cuiva şi măsura înțelegerii 
adevărate a propovăduirii Evangheliei, şi deci a Scripturii în ansamblu. 

În lumina consideraţiilor de mai sus, legate de raportul dintre 
asceză şi cunoaştere potrivit învățăturii ortodoxe, trebuie situat şi 
principiul ermineutic ascetic-duhovnicesc. Despre acest important 
aspect al exegezei a scris recent în teologia biblică românească 
Părintele Constantin Coman, decanul Facultăţii de Teologie din 
Bucureşti. Intr-un studiu în care analizează „Primatul Duhului- 
cercetarea biblică şi asceza”?5 1 el arată că „Revelația dumnezeiască 
rodeşte în funcţie de calitatea factorului receptor”'2? şi de lucrarea 
Duhului asupra omului. „Pentru a accede la înțelepciunea cea de taină a 
lui Dumnezeu, descoperită de Duhul şi transmisă în cuvinte învățate de 
la Duhul, omul trebuie să posede acest Duh. [...] Nevoia harului pentru 
primirea descoperirii dumnezeieşti reclamă cu necesitate asceza 


creştină, strădaniile de dobândire a harului”?%. În acest context 


2%! Pr. Dr. CONSTANTIN COMAN, Biblia în Biserică, Ed. Bizantină, Bucureşti, 1997, 
Pp- 178-187 

ibidem, p. 181 
*53 ibidem, pp. 182-183 

dogmatic ortodox vedem de ce nu putem face o disociere între 
duhovnicia Bisericii, filocalică prin excelenţă, şi Biblie. Acolo unde 
există această disociere, ea se datorează înrâuririlor „cercetărilor 
biblice protestante”"25%, 

Din aceste considerente se vede limpede că abordarea ştiinţifică a 
textelor Scripturii e departe de a fi suficientă. Exegetul ortodox nu doar 
e îndreptăţit, ci obligat să recurgă la izvoarele spiritualităţii filocalice. 
Desigur că „aceasta nu înseamnă că cercetarea biblică trebuie să se 
transforme în demers filocalic, ascetic, ci înseamnă că cercetarea 
biblică trebuie să-şi asocieze, să-şi asume spiritualitatea filocalică”?55 

Asumarea acestei spiritualități nu înseamnă doar presărarea 
tâlcuirilor cu citate filocalice şi patristice, ci înrădăcinarea demersului 
exegetic însuşi în metodologia acestor trăitori ai Revelaţiei. Or, pentru 
ei asceza era una din metodele necesare de pregătire pentru o bună şi 
adâncă înţelegere a textului sfânt, pregătire reclamată de însăşi natura 
acestui text. Cele arătate de noi în capitolul despre natura Sfintei 
Scripturi în tradiția patristică” sunt suficient de limpezi pentru £ 
lămuri acest aspect. Astfel că avem de-a face cu o exigenţă care 
vizează însăşi viaţa exegetului și care e ridicată de Sfântul Grigorie de 
Nyssa la rang de principiu ermineutic atunci când el arată că pentru 
tâlcuirea Sfintei Scripturi e nevoie de osteneală. 

În scrierile Părinților osteneala cuprinde atât faptele ascetice 
clasice, cât şi o osteneală de natură intelectuală. Acestea nu se exclud, 
ci se cer și se susțin reciproc. Că aşa stau lucrurile o dovedesc mai 
multe texte patristice. Vom cita aici doar unul, din Tratatul la Titlurile 
Psalmilor al Sfântului Grigorie de Nyssa, în care marele Părinte al 
misticii leagă de înaintarea în viaţa virtuoasă însăşi putinţa de 
înţelegere a textelor sfinte. Fără această viață virtuoasă nu e cu putință 
înţelegerea lor: 


254 ibidem 
255 ipidem, p. L84 
256 1.4. Concepţia despre Sfânta Scriptură în tradiţia patristică” 

„Aşadar, să înaintăm mereu în viaţa cea viriuoasă şi în 
lumina ei să tălmăcim şi tainele istoriei, căci altfel nu vom 
î: a 

înțelege [...]2”. 


Or, pentru el, ca pentru întreaga tradiție patristică, viața virtuoasă 
înseamnă altceva decât o simplă conformare moralistă la un cod. Ea 
înseamnă deplina integrare a omului în duhul vieţuirii evanghelice. 

Trebuința ca exegetul să se înarmeze cu osteneala ascetică şi 
intelectuală pentru a putea să se adâncească în tainele Scripturilor 
rezultă din însăşi natura acestei adânciri. Câtă vreme interpretarea pe 
baza propriei ep presupune „o activitate inspiratoare a Duhului 
Sfânt"35%, este de la sine înţeles că nu se poate accede la ea în afara 
mijloacelor statornicite în Biserică pentru a dobândi harul Duhului, 
„Căci numai celui ce stăruie întru ostenelile virtuții îi vine repede în 
ajutor harul Duhului”25, scrie acelaşi Sfânt Grigorie. 

Principiul ermineutic ascetic-duhovnicesc este poate cel mai greu 
de înțeles şi de acceptat de cercetătorii biblici din afara Bisericii. 
Aceasta deoarece el vizează însuşi etosul ortodox şi modalitatea 
practică, concretă şi vie prin care cuvântul Scripturii devine „viu şi 
lucrător” (Ever. 4, 12) în sufletul omului pregătit conform ascezei 
ortodoxe pentru primirea acestei lucrări. Exegeza va fi în acest caz 
tâlcuirea experienţei personale a exegetului, a întâlnirii sale adevărate 
cu Dumnezeu în har, prin mijlocirea textului sfânt, Dacă celelalte 
principii ermineutice pot fi acceptate cu relativă uşurinţă şi de 
neortodocşi, acest principiu e o adevărată piatră de scandal pentru ei, 
deoarece tocmai acest element, asceza şi viața duhovnicească 
filocalică, lipsește din sistemul lor de vieţuire şi de experiere. Aşa se 
plineşte cuvântul Apostolului „cuvântul Crucii, pentru cei ce pier, este 


** Sfântul GRIGORIE DE NYSSA, La Titlurile Psalmilor XI, în: Sfântul GRIGORIE DE 
NYSSA, Scrieri. Partea a doua,.., PSB 30, p. 170 

258 cf. Pr. Dr. V. MIHOC, „Actualitatea ...”, art. cit., p. 68 

*9 Sfântul GRIGORIE DE NYSSA, Despre rânduiala cea după Dumnezeu şi nevoinţa 
cea adevărată, în: Sfântul GRIGORIE DE NYSSA, Scrieri. Partea întâia..., PSB 29, p. 
466 

nebunie; iar pentru noi, cei ce ne mântuim, este puterea lui Dumnezeu” 
(| Cor. 1, 18). Asceza, fiind în ultima ei dimensiune tocmai această 
Cruce însuşită personal de fiecare, e firesc ca doar pe măsura 
practicării ei cuvântul propovăduirii să devină putere a lui Dumnezeu. 
Fără atingerea scopului de a-L face mai clar pe Hristos şi Evanghelia 
Sa, exegeza rămâne un exercițiu intelectual steril. De aceea principiul 
ermineulic ascetic-duhovnicesc cuprinde pe toate celelalte principii de 
dinainte într-un efort practic de tâlcuire ortodoxă a Scripturii. 

Aşadar putem conchide că principiul ermineutic ascetic- 
duhovnicesc are două aspecte. În primul rând, „este vorba de 
acceptarea experienței duhovniceşti, a trăirii în Duhul — pe care o 
exprimă, de o manieră foarte bine conturată, spiritualitatea filocalică — 
ca şi criteriu al înțelegerii şi interpretării Sfintei Scripturi. Lumea, 
realitatea pe care o experiază Părinţii filocalici este aceeaşi cu cea la 
care se referă şi pe care o descriu textele biblice. Tradiţia filocalică 
dovedeşte că adevărurile biblice pot fi experimentate "260. Iar în al 
doilea rând, acest principiu afirmă necesitatea unei viețuiri ortodoxe 
ascetice şi duhovniceşti de către toți cei care se adâncesc în citirea şi 
tâlcuirea Scripturilor, astfel încât experienţa lor personală să stea la 
baza învăţăturii pe care o propovăduiesc, 

Toate aceste principii se regăsesc aplicate în scrierile Sfinţilor 
Părinţi şi reprezintă osatura interpretării tradiționale a Scripturii de 
către Biserică. De aceea ultimul principiu despre care vom vorbi este 
cel al tradiției. 


IV.3.g. Principiul tradiţiei 


În ceea ce priveşte acest principiu ne vom mărgini să reproducem o 
parte din Comunicatul Primului Congres de teologie ermineutică 
ortodoxă, ţinut la Atena în 17-21 mai 1972: 


2% pr. Dr. C. COMAN, op. cit., p. 177 

„Teologia ermineutică ortodoxă este chemată astăzi când 
exegeza  Scripturilor este în centrul controverselor 
teologice să depună mărturia ei ortodoxă, care exprimă 
tradiţia ei bisericească şi apostolică păstrată de-a lungul 
secolelor şi în acelaşi timp să răspundă la problemele 
importante puse de cercetarea biblică actuală. Membrii 
congresului au recunoscut marea importanţă a tradiției 
ermineutice a Părinților, precum și ceea ce reprezintă 
această moştenire spirituală inestimabilă pentru cercetarea 
biblică actuală. Tradiţia ermineutică este sfătuitorul 
indispensabil şi ghidul preţios pentru o corectă interpretare 
a Scripturilor. Tradiția ermineutică a Părinților încurajează 
meditaţia creatoare şi constituie un model al metodelor 
ştiinţifice de aplicat în cercetarea actuală. Misiunea 
fundamentală a teologiei ermineutice ortodoxe este studiul 
aprofundat al tradiției patristice şi evaluarea ei printr-o 
analiză sistematică a interpretărilor biblice, a metodelor şi 
a principiilor ermineutice ale Părinților. 


Scrierile Părinților conţin mărturii de valoare absolută 
asupra tradiției manuscrise a Sfintei Scripturi, care trebuie 
să fie în mod serios examinate în critica textului. Exegetul 
ortodox are o contribuţie cu totul specială de împlinit în 
acest domeniu, bazându-se pe studiul textului biblic al 
Părinților. Misiunea și scopul teologiei ermineutice 
ortodoxe este de a edifica Biserica lui Hristos. Acest scop 
determină, de asemenea, caracterul  hristocentric, 
soteriologic şi bisericesc al ermineuticii ortodoxe. 
Adevărata exegeză a Scripturilor este înainte de toate un 
fruct al iluminării Duhului Sfânt pe care-l primește 
exegetul în calitatea lui de membru al Bisericii. Tradiţia 
Bisericii constituie criteriul definitiv şi sigur al exegezei 
Sfintelor Scripturi”. 


158 


PARTEA A CINCEA 


__ GLOSAR DE TERMENI TEHNICI 
ÎNTREBUINȚAȚI ÎN STUDIILE BIBLICE 


Prezentul glosar”! urmăreşte familiarizarea studenților cu 


terminologia de specialitate. Majoritatea termenilor provin din teologia 
biblică apuseană și s-au încetățenit ca atare. Deşi, teologic vorbind, nu 
întotdeauna acești termeni trimit la probleme de interes tradițional, 
ortodox, totuşi ei trebuie cunoscuți, avându-se în vedere importanţa lor 
variabilă. 


Acrostih. Serie de versete succesive ale căror inițiale luate în 
ordine formează un cuvânt, o frază sau sunt în ordine alfabetică. Apare 
mai ales în Vechiul Testament ebraic: Ps. 2, 9-10; 25; 34, 37, 111; 112; 
119; Prov. 31, 10-31, Naum 1, 2-10. A. e vizibil doar în textul original. 


Aghiograf. Nume generic dat autorilor sfinți ai cărților Sfintei 
Scripturi. 


Agrafon (pl. âgrafa). Termen tehnic în greacă, însemnând, literal, 
„nescris”. Se referă la cuvinte, expresii, ziceri etc, ale lui lisus, nescrise 
în Evanghelii (de exemplu F.A. 20, 35: „EI a zis: mai fericit este a da, 
decât a lua”). 


2! La alcătuirea articolelor din prezentul Glosar au fost folosite RICHARD N. SOULEN, 
Handbook of biblical criticism, Atlanta, 1981; R. J. COGGINS, J. L. HOULDEN (ED.), A 
Dictionary of Biblical Interpretation, Londra, 1992; NIL. GUILLEMETTE, Introduction 
a la lecture du Nouveau Testament, Cert, 1980. 

Protestanții sunt foarte interesați de âgrafa, sperând să găsească în 
acestea temeiuri din creștinismul vechi pentru inovațiile lor. Sursele în 
care le caută sunt foarte variate, mergând de la scrierile apocrife 
(Evanghelia lui Toma, Evanghelia copilăriei, Evanghelia lui Petru ş.a.), 
diferite manuscrise secundare ale Noului Testament şi scrieri ale unor 
Părinți timpurii, până la scrieri necreştine (Talmud şi scrieri 
mahomedane). Aceste âgrafa, oricât de interesante ar fi nu pot fi 
adăugate canonului noutestamentar. 


Alegorie. În literatura exegetică biblică alegoria desemnează două 
elemente distincte: a) Alegoria ca gen literar — alcătuită dintr-o serie de 
metafore (vezi Metafora) legate una de alta. Aşa avem alegoria viței şi 
a mlădiţelor (In. 15, 1-7), a păstorului şi a oilor (In. 10, 1-5) etc.; b) 
Interpretarea alegorică — pleacă de la premisa că textul însuşi are şi O 
altă semnificaţie decât cea literală, o semnificaţie sau un sens ascuns în 
spatele unor imagini, evenimente sau personaje istorice etc., ce trebuie 
interpretate alegoric. Mântuitorul îşi mustră ucenicii când nu au fost în 
stare să sesizeze sensul alegoric al spuselor Lui (Mt. 16, 6-12), El 
însuşi interpretând alegoric pilda semănătorului (Mt. 13, 3-8; Mc. 4, 
15-20, Le. 8, 11-15), a seminţei semănate în țarină (Mt. 13, 24-30; 37- 
43). Sfântul Pavel de asemenea interpretează alegoric Vechiul 
Testament (Gal. 4, 21-31; 1 Cor 5, 6-8; 9, 8-10; 10, 1-11). 

Ca metodă exegetică a fost intens folosită de mulţi din Sfinţii 
Părinţi. Pentru detalii se poate vedea capitolul despre sensurile Sfintei 
Scripturi. 


Alexandrin (textul —). Desemnează în critica textuală (vezi —) 
noutestamentară familia manuscriselor Noului Testament ce provin din 
zona geografică a Egiptului, cu originea în Alexandria. Se mai numeşte 
fie „textul egiptean”, fie „textul neutru”. Cel mai important manuscris 
al familiei alexandrine e Codex Vaticanus (B) din secolul al IV-lea. 
Textul Alexandrin e mai aproape de original decât cel occidental [vezi 
şi Bizantin (textul -), Occidental (textul -]. 

Anaghinoscomena. Cărţi din Vechiul Testament pe care Biserica 
le socotește „bune de citit”, dar care nu sunt inspirate şi nu fac parte din 
canonul biblic. În privinţa lor Biserica afirmă că fac parte din textul 
Bibliei, trebuie destinate ca lectură pentru catehumeni şi că sunt 
superioare scrierilor profane. Pot fi citite cu folos de orice credincios 
pentru sporirea ev]aviei. Unele părți din aceste cărţi au intrat şi în cultul 
Bisericii Ortodoxe. Aceste cărţi sunt: Tobit, ludit, Baruh, Epistola lui 
Ieremia, 3 Ezdra, Înţelepciunea lui Solomon, Înţelepciunea lui lisus 
Sirah, 1, 2 şi 3 Macabei. Biblia editată de protestanți şi neoprotestanți 
nu conţine aceste cărţi, 


Anagogic (sens =). Unul din cele patru sensuri ale Scripturii 
(literal, alegoric, tropologic şi A.) enumerate de Sfântul Ioan Casian, pe 
urmele lui Origen, Ieronim şi ale Sfântului Grigorie de Nazianz. Aceste 
sensuri au constituit baza ermineuticii medievale apusene și a omiliilor 
structurate pe analiza succesivă a acestor sensuri ale textului sfânt. 
Sensul anagogic vizează realităţile eshatologice viitoare. 


Apocrife (de la gr. anokpupew = „a ascunde”). Sunt acele scrieri 
care fie cuprind lucruri ascunse, neînțelese, fie provin de la autori 
necunoscuţi, care din anumite motive doreau să rămână anonimi 
luându-și numele unui personaj real şi faimos. Avem atât apocrife ale 
Vechiului Testament, cât şi apocrife ale Noului Testament. În ele există 
o serie de informaţii reale, împletite însă cu informaţii imaginare sau 
chiar fantastice. De asemenea, alături de învățături ortodoxe, găsim şi 
învățături eretice. De aceea Biserica nu a acceptat aceste cărți în rândul 
celor biblice sau sfinte. În cărţile apocrife există unele informaţii care 
au fost preluate în tradiţia bisericească, pătrunzând în cărțile de cult şi 
iconografie. Doar discernământul Bisericii, concretizat în tradiția ei, 
scrierile patristice şi liturgice, poate să ne călăuzească în folosirea 
acestor scrieri şi în identificarea materialului preţios şi folositor care se 
află în ele. 

Asupra cărților apocrife îşi fixează atenția mai ales curentele 
gnostice mai vechi sau mai noi, atrase de mirajul „secretelor” pe care 

acestea le-ar conține şi prin care s-ar putea „iniţia” într-o cunoaştere 
(enoză) inaccesibilă „plebei”, sortite să citească doar Sfânta Scriptură. 
În zilele noastre aşa e cazul mișcărilor yoghine sau care se întemeiază 
pe filosofia şi curentele de gândire extrem-orientale. 


Aramaism (vezi Ebraism). 


Autograf (manuscris =). Denumeșşte originalul scris de înşişi 
autorii sfinți ai cărților Sfintei Scripturi. În cazul tuturor cărţilor 
Scripturii manuscrisul autograf original este pierdut. Există doar 
c6pii, integrale sau fragmentare, din care cele mai vechi sunt din jurul 
anului 100 (pentru Noul Testament). Între manuscrisele qumranite 
unele par a fi contemporane profetului Daniel. 


Benedictus. Denumirea dată imnului cântat de dreptul Zaharia la 
naşterea Sfântului loan Botezătorul (Lc. 1, 68-79), după primul cuvânt 
al imnului în traducerea latină a Noului Testament. 


Bizantin (textul =). Numele dat în critica textuală (vezi -) Noului 
Testament grec folosit în Constantinopol. Acest text a fost baza ediției 
lui Erasm de Rotterdam (1516) şi mai târziu a așa-zisului Textus 
Receptus (vezi -). Obârşia textului bizantin pare a fi lucrare a lui 
Lucian de Antiohia (| 321) numită de leronim ( 403) ca „textul 
comun” sau „lucianic”. Se mai numeşte şi „antiohian” sau „siriac”. E 
caracterizat prin interpolări armonizatoare. Principalele surse sunt 
codicii Alexandrinus (A), Ephraemi (C), Washingtonus (W), grupul 
Koine (E, F, G, H) şi, în domeniul Vechiului Testament, numeroase 
minuscule (vezi =). Lucian de Antiohia a dat şi o versiune (vezi —) a 
LXX (i.e. Septuaginta), bazată pe mai multe surse greceşti ale 
Vechiului Testament, versiune numită recenzia protolucianică. 


Catenă. Termen tehnic ce denumeşte seriile de citate extrase din 


scrierile Sfinţilor Părinţi şi înlănţuite astfel încât să formeze comentarii 
ale diferitelor pasaje scripturare. 

Chiasmă. Structură literară al cărei nume provine de la litera 
grecească x (chi). E alcătuită după schema ABA”, putând fi şi mai 
dezvoltată (ABC...X...C”B”"A”). După o primă prezentare (A) se trece 
la o altă temă (B) aparent fără legătură cu prima, dar care e centrul și 
principiul director al exegezei, apoi se revine la subiect (A”), care se 
luminează prin digresiunea (B). 

În traduceri chiasma e mai greu de identificat. Exemplu: „Sâmbăta 
(A) a fost făcută pentru om (B) nu omul pentru sâmbătă (A”)” (Mc. 2, 
27). Autorii biblici par a folosi uneori acest procedeu literar pentru a 
pune în evidenţă centrul, inima unui anumit pasaj şi a-l lămuri. 


Codex. Manuscris vechi sub forma unei cărți, scris pe papirus 
(vezi =) ori pergament. Nu se ştie exact când sulurile au fost înlocuite 
cu codexuri, dar existenţa lor e sigură în veacul II d.H. 


Colofon. Nume tehnic dat diferitelor însemnări găsite la sfârşitul 
manuscriselor, sau al cărților. Cuprind de regulă informații despre 
autor, despre cartea cu pricina, data copierii sau numele editorului etc. 


Comparaţie. Vezi Metaforă. 


Concordanţă. Lucrare auxiliară în exegeza biblică alcătuită sub 
forma unei liste alfabetice ce cuprinde principalele cuvinte în limba 
originală, în forma gramaticală de bază, cu indicarea locului scripturar 
în care apar. Există concordanţe atât pentru Vechiul cât și pentru Noul 
Testament. 


Criptogramă. Scriere cifrată, desen sau imagine cu mesaj secret. 
Se întâlnesc mai ales în literatura apocaliptică. Așa e în Daniel 5, 25; 
Apoc. 13, 16-18 sau criptograma creştină ihtys, formată de la inițialele 
greceşti ale cuvintelor lisus Hristos Fiul lui Dumnezeu, Mântuitorul, şi 
care însemnează în sens obişnuit „pește”. 

Critic (text =). Reconstrucția conjecturală a textului biblic plecând 
de la diferitele câpii manuscrise existente, grupate pe familii. Textul 
critic (t.c.) este însoțit de regulă de aparatul critic ce cuprinde, unde 
este cazul, în subsolul paginii, variantele (vezi Variantă) existente 
pentru pasajele ce apar variat în diferite manuscrise. Cele mai 
cunoscute ediții ale t.c. sunt: Tischendorf (1869); Nestle-Aland 
(Wovum Testamentum Graece), The Greek New Testament editat de 
Aland, Black, Metzger, Wihgren şi Martini (1966), ş.a. 


Critică biblică. În accepțiunea sa modernă termenul desemnează 
modalitatea de abordare a Scripturii întemeiată pe metoda istorico- 
critică. Se urmăreşte o tâlcuire cât mai acceptabilă din punctul de 
vedere al coerenței istorice, raționale, în conformitate cât mai deplină 
cu rezultatele ştiinţelor pozitive, fără a se accepta ceea ce nu se 
încadrează în cadrul raționalist de înțelegere. Această metodă a apărut 
odată cu „dezbinarea dintre gândirea despre Dumnezeu şi mişcarea 
inimii către EI” (A. Louth), specifică iluminismului, fiind adoptată în 
studiile biblice protestante. Presupune că printr-o explicare ştiinţifică a 
nivelelor lingvistic, gramatical, istoric etc. ale textelor se poate ajunge 
la înțelegerea sa exhaustivă. Instrumentată cu informaţii fumizate din 
Ştiinţele profane, critica biblică (C.b.) pretinde că poate afla sensul 
clar, limpede şi unic al textelor biblice. Dimensiunea „verticală”, 
mistică, duhovnicească a Scripturii nu există pentru C.b. Excesul de 
încredere acordat acestei metode, împreună cu disprețul față de 
Tradiţie, au dus la eliminarea treptată a tainei şi la „demitologizarea” 
Scripturii (vezi Demitologizare). 

De-a lungul timpului s-au dezvoltat mai multe curente de C.b., 
toate fiind o aplicare în domeniul biblic a unor metode istorice sau 
literare profane. Astfel au apărut critica izvoarelor, critica redactării, 
critica tradiţiei, critica structurilor literare etc. 

Romano-catolicii, oficial, s-au opus folosirii metodelor C.b., până 
la „liberalizarea” venită odată cu enciclica Divino afflante Spiritu a 
papei Pius XII (1943). Acum există o deschidere generală spre această 
metodă, căreia i se recunosc atât meritele cât şi limitele. 


164 


În scrierile exegetice ale Sfinţilor Părinţi se poate observa un 
interes pentru unele probleme ce apar şi în C.b. modemă, deşi 
ponderea lor este mică. Şi ei s-au interesat de condiţiile istorice ale 
vremurilor biblice, de limbile originale ale Scripturii, de planul și 
structura cărților biblice etc. Însă duhul în care Părinţii pun şi rezolvă 
asemenea probleme este diferit de cel scientist şi raționalist modem, 
deoarece ei subordonează asemenea investigaţii unor scopuri 
duhovnicești şi pastorale având ca finalitate o cunoaştere a lui 
Dumnezeu în sensul cuvintelor Mântuitorului: „Şi aceasta este viața 
veşnică: Să Te cunoască pe Tine, singurul Dumnezeu adevărat, şi pe 
Iisus Hristos, pe Care L-ai trimis” (In. 17, 3). 

Deşi critica a adus lămuriri în numeroase probleme, iar azi studiile 
biblice sunt de neconceput fără importantele instrumente ale criticii, 
totuşi, multe din problemele pe care ea le dezbate cu preferință 
(chestiuni supradimensionate de isagogie, discuții interminabile despre 
stilul, vocabularul, calitatea limbii unui autor biblic, analize literare 
aride, probleme de statistică lexicală etc.) nu sunt de prea mare interes 
pentru teologia şi viaţa Bisericii, sunt netradiționale şi abat atenţia spre 
chestiuni secundare. 


Critica formelor. Subramură a criticii biblice (vezi —) în mare 
preț la protestanți şi la cercetătorii raționalişti care, în dorința de a 
înțelege Scriptura, o supun unor analize specifice ştiinţelor umaniste. 
Această disciplină făcând abstracție de caracterul revelat al Scripturii, 
tratează textul biblic ca pe un simplu text omenesc, susceptibil de a fi 
analizat din punctul de vedere al structurii sale, al caracteristicilor 
sociale, lingvistice etc. 


Critică textuală. Ştiinţă biblică cu două scopuri principale: 1) 
Stabilirea textului biblic cât mai aproape de original pe baza c6piilor 
manuscrise existente; 2) Stabilirea istoriei transmiterii textului de-a 
lungul veacurilor. 

Deoarece toate autografele biblice sunt pierdute, critica textuală 
(C.t.) trebuie să aleagă între diferitele variante (vezi Variantă) 

manuscrise existente stabilind familiile (vezi Familie) şi subfamiliile 
de manuscrise, împărțite pe zonele geografice de obârşie în: 
alexandrină, occidentală şi bizantină. 

Criteriile interne după care este apreciată valoarea manuscriselor 
sunt: a) lectio difficilior probabilior (vezi -); b) varianta cea mai 
scurtă este cea mai probabilă; c) care variantă pare a fi mai degrabă la 
originea alteia; d) varianta mai apropiată de stilul autorului este 
preferată. 

În ciuda muncii migăloase şi a erudiţiei pe care o cere, C.t. nu 
poate fi socotită o ştiinţă „exactă”. Biblistul român Vasile Gheorghiu a 
elaborat singura ediție critică (rămasă în manuscris) a Noului 
Testament din literatura teologică ortodoxă, sub numele Novum 
Testamentum Graece Cum Aparatu Critico. 


Demitologizare. Curent în teologia protestantă avându-l ca 
exponent principal pe Rudolf Bultmann. Exprimă o formă radicală de 
critică biblică-istorică (vezi Critică biblică), potrivit căreia relatările 
scripturare, pentru a putea fi acceptate, trebuie epurate de elementul 
„mitic” al supranaturalului de neînțeles pentru raţiunea umană. Din 
perspectiva ortodoxă demitologizarea este o hulă împotriva Duhului 
Sfânt (cf. Mt. 12, 31). 


Discurs. Termen tehnic utilizat în critica noutestamentară pentru a 
desemna fie unele cuvântări ale Mântuitorului, fie cuvântări sau predici 
ale Apostolilor în cartea Faptelor. 


Ditografie. Termen tehnic în critica textuală (vezi —) denumind 
greşelile copiștilor constând în repetarea unei litere, a unui cuvânt sau a 
unui verset. Opusul haplografiei (vezi -). 


Dublet. Termen tehnic folosit în critica literară noutestamentară 
pentru a desemna ziceri, expresii, pilde etc. care apar de două ori în 
contexte diferite. De exemplu: Mt. 3, 2 = 4, 17; 5, 29-30 = 18, 8-9, F.A. 
9 = 22 = 26 ş.a. Prezenţa dubletelor este explicată de specialişti ca fiind 

expresia utilizării de către Evanghelişti a mai multe surse (mai multe 
tradiţii orale, redactări ale celorlalți Evanghelişti etc.). 


Ebraism. Termen care, împreună cu cei de aramaism și semitism, 
desemnează influenţa stilului, gramaticii, terminologiei ebraice asupra 
LXX (vezi -) sau a Noului Testament grec. În Noul Testament 
ebraismele provin fie din citarea sau imitarea stilului Vechiului 
Testament, fie sunt expresia gândirii autorului care, evreu fiind, trebuie 
să scrie în limba greacă. Pe această linie avem termeni ca „Avva” (Me. 
14, 36), „Maran atha” (1 Cor. 16, 22), „Talita kumi” (Mc. 5, 41). În 
general, stilul ebraic este caracterizat prin frecvența paralelismelor, a 
chiasmei (vezi =), a repetiţiilor. Prezenţa puternică a stilului ebraic, 
semitic, este considerată ca o dovadă a vechimii acestor pasaje. Aşa 
sunt: Cântarea Sfintei Fecioare — Magnificat (Lc. 1, 46-55), Cântarea 
Dreptului Zaharia — Benedictus (Lc. 1, 68-79), rugăciunea Dreptului 
Simeon — Nunc Dimittis (Lc. 2, 29-32) ş.a. 


Elohist. Termen întrebuințat în teoriile criticii biblice (vezi —) 
occidentale pentru a desemna unul din izvoarele care ar sta la baza 
actualului Pentateuh al lui Moise. Cel mai vechi document este cel 
„iahvistic”, numit așa din pricină că în el Dumnezeu este numit Iahve. 
Documentul elohistic este al doilea ca vechime, numindu-l. pe 
Dumnezeu Elohim, un nume mai „dezvoltat teologic”, deci „mai nou”. 
Cartea Facerii cuprinde într-adevăr două referate asupra Creaţiei (1-2, 
4a şi 2, 4b - 3, 24), două tradiţii care se împletesc în relatarea potopului 
(6-8), două aspecte ale legământului dintre Dumnezeu și Avraam (15 şi 
17), la care se adaugă şi alte locuri pe care critica le consideră a fi 
paralele. Pentru tradiţia biblică ortodoxă însă, Moise rămâne autorul 
Pentateuhului, deoarece asemenea argumente nu pot dovedi că 
învățătura Bisericii de până acum ar fi fost greşită. 


Etimologie. Disciplină lingvistică având ca obiect studierea 


obârșiei cuvintelor şi a evoluţiei lor formale şi semantice. Cercetarea 
etimologică comparativă poate furniza informații cu privire la 

contactele dintre limbi, respectiv populaţii, diferite, informaţii 
importante în analiza mediului de scriere a cărților biblice. Etimologia 
(E.) este folosită în exegeza biblică pentru a identifica înţelesul pe care 
îl au unele cuvinte în limbile biblice, identificând astfel, prin 
înțelegerea cât mai clară din punct de vedere semantic a cuvintelor, 
sensul teologic pe care l-a avut în vedere autorul sfânt. E. a fost folosită 
ca metodă exegetică şi de autorii patristici. Uneori se exagerează 
valoarea acestei metode şi i se supraapreciază rezultatele în dauna 
folosirii celorlalte căi de tâlcuire a textelor. 


Familie. Termen tehnic folosit în critica textuală (vezi =) pentru a 
denumi relaţia de rudenie: care există între diferite manuscrise ale 
Scripturii. Deoarece fiecare manuscris este o copie realizată după alt 
manuscris, înseamnă că există manuscrise care au servit la realizarea 
mai multor c6pii. Prin analiza atentă a particularităţilor care apar în 
manuscrise (greșeli care se repetă prin copiere, note pe marginea 
textului manuscriselor mai vechi incluse de copişti în textul c6piilor şi 
transmise aşa mai departe etc.) se pot stabili cu o oarecare aproximaţie 
familiile (F.) de manuscrise, operațiune importantă pentru stabilirea 
valorii unui manuscris oarecare în funcție de vârsta şi de poziţia sa în 
„arborele genealogic” al F. sale. Astfel, un manuscris provenit dintr-o 
F. veche, dar aflat departe ca descendență față de manuscrisul sursă, 
este mai puţin important decât un manuscris dintr-o F. mai nouă, dar 
mai apropiat de manuscrisul sursă. 


Feministe (traduceri = ale Bibliei). Traduceri tendenţioase ale 
Bibliei realizate sub influența curentului feminist. Sub pretextul 
necesităţii apărării egalităţii dintre bărbat şi femeie, anumite texte 
biblice, în care femeile par a fi neglijate, au fost pervertite prin 
traducere. Astfel, au fost adăugate cuvinte care nu există în textul sfânt. 
De exemplu: Ps. 1, |: „Fericit bărbatul care n-a umblat în sfatul 
necredincioşilor ...” a fost tradus de feminiștii moderați: „Fericită 
persoana care ...”, iar de feminiştii radicali: „Fericit bărbatul şi fericită 

femeia care ...”; F.A. 2, 14: „Bărbaţi iudei ...” a fost tradus „Bărbaţi și 
surori iudei ...”, ş. a.m. d. 


Glosolalie. Fenomen specific Bisericii primare. Anumite persoane, 
intrând într-un extaz religios, „vorbeau în limbi” inexistente, pe care 
însă un „tălmăcitor” le traducea asistenței. Fenomenul este puţin 
cunoscut din pricina dispariţiei acestei harisme încă din vremurile 
apostolice. Sfântul Pavel se opune excesului acestei harisme (1 Cor. 14, 
27-28) preferată de corinteni din pricina caracterului ei senzaţional. 
Glosolalia (G.), ca „vorbire în limbi” (1 Cor. 14, 5 ş.a.), trebuie 
deosebită de „vorbirea în alte limbi”, care a avut loc în ziua 
Cincizecimii la Pogorârea Sfântului Duh (F.A. 2, 4), când Apostolii au 
început să vorbească în limbile neamurilor de față la Ierusalim. Deşi 
harismă, G. nu a ocupat niciodată vreun loc în spiritualitatea ortodoxă. 


Hapax legomenon. Termen tehnic în greacă, desemnând ceea ce 
este „spus o singură dată”. Este folosit pentru cuvintele care apar o 
singură dată într-o scriere biblică, la un autor biblic sau în întreaga 
Sfântă Scriptură. 


Haplografie. Denumeşte tipul de greşeală care apare în manuscrise 
prin omiterea unei silabe, a unui cuvânt, a unui verset întreg pricinuită 
de asemănarea cu textul adiacent. Opus ditografiei (vezi —). 


Homiotelefton. Termen tehnic folosit în critica textuală (vezi —) 
însemnând, în greceşte, „sfârşit identic”. Denumeşte greşelile făcute de 
copişti prin omiterea unui cuvânt (parte de cuvânt) sau a unui verset 
deoarece privirea copistului a căzut pe sfârşitul identic al unui cuvânt 
(parte de cuvânt) sau al unui verset subsecvent. 

În retorică e folosit şi ca figură de stil pentru a da o anumită rimă 
discursurilor. Inevitabil este pierdut prin traducere. Așa, în | Tim. 3, 16 
avem şase aoriste pasive care se termină cu aceeaşi silabă alcătuită din 
două litere. 

Imn. Termen prin care critica formelor (vezi -) denumeşte 
anumite secţiuni biblice care, prin forma şi structura lor, par a fi niște 
creaţii literare, de cele mai multe ori cu caracter liturgic, incluse de 
aghiograf (vezi —) în scrierea sa. Ele sunt fie preexistente scrierii cărții 
biblice în care apar (cum sunt imnele liturgice din epistolele pauline), 
fie sunt create de aghiograful însuşi. Apar atât în Vechiul cât și în Noul 
Testament. Aşa sunt considerate pericopele Lc. 1, 46-55 (Magniticat); 
1, 68-79 (Benedictus); 2, 14 (Gloria); 2, 29-32 (Nunc Dimittis), Filip. 
2, 6-11, Col. 1, 15-20, Evr. 1, 2-3; 5, 5; 7, 1-3, 1 Pt. 3, 18-22, Efes. 2, 
14-16, 1 Tim. 3, l6 etc. 


Inclusio / Incluziune. Termen tehnic care desemnează o pericopă 
a Scripturii în care ideea de la început este repetată sau parafrazată în 
interiorul aceleiași pericope, astfel încât ea este inclusă ca un miez în 
coajă. Identificarea incluziunilor poate ajuta în determinarea limitelor 
unei idei, mai ales în textele cu caracter compozit din literatura 
profetică a Vechiului Testament. 


Interpolare. Termen tehnic folosit în critica textuală (vezi -) 
pentru a indica materialul inserat în corpul textului în procesul de 
transmitere prin copiere. Interpolarea alterează originalul. În cazul 
Noului Testament, versetele prezente în manuscrisele bizantine de dată 
mai recentă, dar care nu se găsesc în cele mai vechi manuscrise ale 
Noului Testament, se consideră a fi interpolări. Aşa avem: Mt. 1, L6a; 
6, 13b; 12, 47; 17, 21; 18, ll etc. 


Ipsissima verba / Ipsissima vox. Termen tehnic în latineşte folosit 
pentru a desemna ceea ce îndeobşte specialiştii denumesc a fi înseşi 
cuvintele rostite de lisus sau de Apostoli în diferite situații. Folosirea 
afine Ipsissima verba se bazează pe faptul că aghiografii (vezi 
Aghiograf), la redactarea scrierilor lor (Evanghelii, Faptele 
Apostolilor), nu au avut la îndemână înregistrări magnetice sau 
stenograme ale cuvântărilor lui lisus sau ale Apostolilor, ci le-au 
consemnat bazându-se pe tradiția orală şi pe eventuale redactări scrise 

ale acestei tradiţii, în care doar unele din cele rostite de Iisus sau de 
Apostoli au fost consemnate şi transmise ca atare. Pentru Biserică 
Scriptura este sfântă nu pentru acurateţea ei istorică, ci pentru faptul că 
este cuvântul inspirat al lui Dumnezeu și prin aceasta canonică şi 
normativă pentru credinţă. 


lahvist (vezi Elohist). 


Kerygma. Cuvânt grecesc însemnând „predică, propovăduire”. În 
studiile noutestamentare s-a încetățenit folosirea lui pentru a desemna 
anumite idei teologice de bază în jurul cărora s-a concentrat predica 
Apostolilor. Anglicanul C. H. Dodd (7he Apostolic Preaching and Is 
developments, Londra, 1936), cel mai important susţinător al teoriilor 
despre „kerygma (K.) apostolică”, reţine cinci idei de bază ale K. 
primitive: 1. A sosit vremea împlinirii făgăduințelor profetice, 2. care 
s-au realizat prin Naşterea, Moartea şi Învierea lui Hristos, 3. Cel ce 
înălțat de-a dreapta Tatălui a primit de la Acesta făgăduinţa Duhului 
Sfânt, 4. pe Care L-u revărsal asupra Apostolilor, 5. inaugurând „epoca 
mesianică”. De la apariţia acestei teorii discuţiile specialiştilor în 
critica biblică (vezi -) nu s-au mai oprit, împărțind, subîmpărțind, 
clasificând şi subclasificând K. în „ierusalimiteană”, „petrină”, 
„paulină” etc. 


Latinism. Termen ce denotă influenţa limbii latine asupra unor 
cuvinte, termeni sau idei din Noul Testament. Latinismele, deşi sunt 
mult mai puţin numeroase decât ebraismele (vezi Ebraism) şi 
semitismele, sunt prezente în legătură cu: a) terminologia militară 
(pretoriu, legiune, centurion etc.); b) limbajul administrativ şi legislativ 
(colonie, consul, procurator etc.), c) măsuri şi greutăţi (litră, milă, 
dinar, codrant etc.). 


Lectio difficilior probabilior. Veche regulă de critică textuală 


(vezi -), în latină, potrivit căreia din mai multe variante (vezi 
Varinată), cea mai dificilă este cea mai probabilă, adică cel mai 

aproape de original. Logica acestei reguli se bazează pe presupunerea 
că copiştii au încercat în mod succesiv să elimine din text ceea ce 
credeau ei a fi erori sau ambiguități gramaticale, istorice sau teologice. 


Lecţionar. Lucrare conținând pericopele Scripturii statomicite 
pentru a fi citite în cult cu ocazia diferitelor sărbători. Folosirea 
lecționarelor îşi are obârşia în tradiția iudaică sinagogală de împărțire 
a Scripturii în „haftare”(pericope din lege) şi „paraşe”(pericope din 
profeţi). 


Locus clasicus. Expresie latină folosită în limbajul academic 
pentru a indica un text scripturar reprezentativ pentru un anume 
subiect. Aşa, de exemplu, In. 14, 26 este un locus clasicus pentru 
învăţătura despre purcederea Duhului Sfânt numai de la Tatăl. 


Logion / Logia. Cuvânt grecesc (însemnând „zicere, spusă”) 
devenit termen tehnic pentru a denumi un cuvânt al lui lisus 
caracterizat prin scurtime, în contrast cu marile Sale cuvântări şi 
parabole. Aşa sunt considerate, de exemplu: Mt. 19, 30, Mc. 4,9. 

În forma sa plurală (logia) desemnează presupuse colecţii de 
cuvinte ale Mântuitorului, anterioare redactării  Evangheliilor. 
Evanghelia apocrifă a lui Toma este un exemplu în acest sens. 


LXX. Prescurtarea clasică pentru Septuaginta (vezi —). 


Magnificat. Nume dat în tradițiile occidentale cântării Maicii 
Domnului (Le. 1, 46-55), provenit de la primul cuvânt din textul latin: 
„magnificat anima mea Dominum”. (vezi şi Benedictus, Nunc 
Dimittis). 


Maşal. Termen ebraic ce denumeşte o formă literară biblică foarte 
vastă, precum şi sentinţe rabinice de aceeaşi factură, în care se cuprind 
pilde, sentinţe sapienţiale, alegorii (vezi Alegorie) etc. În toate cazurile 
LXX traduce mașalul ebraic cu grecescul „parabolă”. 

Masoretic (textul -). Textul ebraic al Vechiului Testament cu 
punctuaţia şi vocalizarea stabilită de masoreți. Începând cu anul 500, 
textul consonantic al Vechiului Testament (fără semnele vocalice) a 
fost supus unei operațiuni de adnotare marginală (masora marginalis 
sau masora parva), la începutul (masora magna) sau la sfârşitul 
cărților biblice (masora finalis). Vocalizarea textului consonantic s-a 
sfârşit în veacul al X-lea în două variante (vezi Varinată) care au 
fuzionat în secolul XIV. A rezultat așa-numitul textus receptus (vezi 
-) a ceea ce astăzi se numeşte Biblia Hebraica. 


Masoreţi. Nume dat cărturarilor evrei din Babilon şi Palestina, mai 
ales Tiberias, care între secolele V şi X s-au dedicat conservării Bibliei 
Ebraice prin introducerea semnelor vocale în textul consonantic. De 
asemenea, au însoțit textul de numeroase note ajutătoare pentru 
înţelegere şi pentru protecţia textului împotriva eventualelor coruperi. 
Deşi au existat mai multe curente, în cele din urmă s-a impus sistemul 
masoreţilor din Tiberias, al căror sistem de vocalizare a devenit 
standard. 


Metatforă. Figură de stil în care două elemente, imagini, persoane 
etc, sunt identificate unul cu altul pentru a transfera atributele uneia 
asupra alteia. Dacă în cazul comparaţiei cele două elemente îşi 
păstrează individualitatea (Mt. 10, 16: „lată Eu vă trimit pe voi ca pe 
nişte oi în mijlocul lupilor. Fiţi așadar înţelepţi ca şerpii şi nevinovați 
ca porumbeii.”), în cazul metaforei ele fuzionează (In. 1, 36: „lată 
Mielul lui Dumnezeu!”). 


Midrașş. Termen ebraic care desemnează diferite tâlcuiri biblice 
rabinice transmise oral, ulterior eventual consemnate. Midraşul rabinic 
are fie caracter „halahic”, atunci când priveşte chestiuni de natură 
legală, fie caracter „hagadic”, atunci când priveşte alte chestiuni decât 
cele de natură legislativă. 

Minuscul(,-e). Nume dat manuscriselor biblice scrise cu litere 
mici, cursive. Ca vechime minusculele (M.) încep să apară în jurul 
anului 800 și devin dominante dup secolul al. X-lea. Cel mai vechi M. 
al Noului Testament datează din 835. În critica textuală (vezi =) sunt 
codificate prin cifre arabe. Numărul lor actual este de aproximativ 2700 
pentru Noul Testament, de importanță variabilă. 


Mişna. Colecţie autoritativă rabinică cu caracter legislativ fixând 
diferite tradiţii fariseice şi rabinice. A fost definitivată în veacul al III- 
lea şi conține 63 de tratate dispuse în şase mari categorii de probleme, 
vizând toate domeniile vieții: de familie, sociale, politică etc. 

Nag Hammadi (Manuscrisele de la -). Colecţie de scrieri gnostice 
datând din veacul IV d.H. între care se află şi fragmente 
noutestamentare. Au fost descoperite în 1945-46 într-o peşteră din 
apropierea oraşului egiptean Nag Hamadi, de pe malul Nilului. 


Nune Dimittis. Nume dat în tradiţiile occidentale rugăciunii 
dreptului Simeon (Le. 2, 29-32) după primele două cuvinte ale textului 
latin, 


Occidental (textul =). În critica textuală (vezi =) desemnează 
familia (vezi =) de manuscrise provenite din Occident. Cele mai multe 
dintre acestea sunt bilingve (greacă şi latină). Cel mai reprezentativ 
este codexul Bezae (D). Se presupune că, începând cu veacul V d.H., 
textul Occidental împreună cu cel Alexandrin (vezi =) au stat la baza 
formării textului Bizantin (vezi —). 


Oxyrhynchus (papirusurile de la -). Câteva mii de fragmente de 
papirusuri (vezi Papirus) descoperite la Oxyrhynchus, în Egiptul 
superior, la începutul veacului XX. Cronologic se încadrează între 
veacurile II-VII d.H. şi cuprind texte foarte variate în greacă, latină, 
egipteană, coptă, ebraică şi siriacă, mergând de la fragmente biblice 
până la literatura apocrifă. 


174 


Palimpsest. Cuvânt grecesc care denumește un manuscris al cărui 
text inițial a fost şters iar pergamentul a fost refolosit la scrierea unui 
alt text. Prin metode bazate pe raze ultraviolete şi infraroșii poate fi 
citit şi textul şters. Aşa este codexul Ephraemi Rescriptus (C), un 
palimpsest din veacul V d.H. cu pericope (vezi Pericopă) din Vechiul 
şi Noul Testament peste care în veacul al XII-lea au fost scrise 
traducerile grecești ale omiliilor Sfântului Efrem Sirul. 


Papirus (manuscrise pe =). Aceste manuscrise ale Noului 
Testament sunt cele mai vechi mărturii şi de aceea au mare importanță 
pentru critica textuală (vezi -) în încercarea de stabilire a unui text cât 
mai apropiat de original. Sunt codificate cu inițiala P urmată de 
numărul de ordine în cifre arabe. Cel mai vechi descoperit până acum 
este faimosul P*?. 


Parabolă. Gen literar didactic construit pe structura unei 
comparații (vezi =) în scopul de a transmite o învățătură. În funcţie de 
lărgimea definiţiei pe care o dau parabolei (P.), specialiştii încadrează 
în această categorie de la 22 până la 101 P. în Noul Testament. Ca 
lungime ele variază foarte mult, de la un verset până la pericope (vezi 
Pericopă) întregi. 


Parafrază. Este redarea liberă, mai extinsă într-o altă formă dar în 
aceeaşi limbă, a unui pasaj sau text cu sens dificil. 

În problema traducerilor Bibliei, termenul se referă la un anumit 
stil de traducere în care claritatea exprimării este preferată fidelității 
față de forma originală. Se acceptă că parafrazarea textului original 
odată cu traducerea lui este uneori inevitabilă deoarece traducerea 
literală din greaca originală ar fi ininteligibilă. 


Pareneză. Termen tehnic în critica formelor (vezi -) desemnând 


pericope în care sunt cuprinse învățături, sfaturi, îndemnuri de natură 
morală, De regulă aceste secțiuni se află la sfârşitul Epistolelor. 

Pericopă. Termen tehnic provenit din retorica elenistică, 
desemnând o secțiune sau un pasaj dintr-o scriere. A fost importat în 
latină de Sfântul Ieronim pentru a desemna pasaje din Scriptură. 
Pericopele au premers împărțirii în capitole. 


Q. inițiala cuvântului german Quelle, însemnând „izvor”, Este 
folosit ca simbol pentru izvorul comun întrebuințat de Sfântul Matei şi 
Sfântul Luca pentru relatările comune numai lor. 


Qumran. Localitate palestiniană în vecinătatea căreia se află 
ruinele comunităţii esenienilor în N-V-ul Mării Moarte. Între 1947 şi 
1956 în peşterile de la Qumran au fost găsite numeroase manuscrise pe 
pergament şi papirus în ebraică, aramaică și greacă conţinând texte 
biblice și ale comunităţii. 


Secţiunile cu „noi”. Termen încetățenit în literatura de specialitate 
legată de cartea Fapielor Apostolilor, denumind secțiunile din această 
carte în care relatarea se face la persoana întâi plural. Aşa sunt FA. 16, 
10-17; 20, 5-15; 21, 1-18; 27, 1-28, 16. Aceste secțiuni arată că Sfântul 
Luca însuşi, autorul cărții Faptelor, a participat personal la 
evenimentele relatate ținând probabil chiar un jurnal de călătorie după 
cum sugerează bogăţia de detalii din aceste pasaje. 


Semitism (vezi Ebraism). 


Septuaginta. Nume dat celei mai vechi traduceri greceşti a Torei 
ebraice, căreia ulterior i s-au adăugat şi celelalte cărți ale Vechiului 
Testament, inclusiv cărţile anaginoscomena. Potrivit tradiției, în 
Alexandria 70 de înţelepţi bătrâni au realizat, independent unul de 
altul, această traducere la porunca lui Ptolemeu al II-lea (285-247 î.H.). 
Prescurtat este notată LXX. 

Septuagintism. Cuvinte sau fraze caracteristice limbii grecești a 
LXX, folosite de autorii noutestamentari pentru a imita stilul LXX. 


Sexiste (traduceri =; vezi Feministe). 


Sinopsă. Instrument auxiliar în care cele patru Evanghelii sunt 
scrise pe patru coloane paralele aranjate astfel încât locurile paralele 
sunt unul în dreptul celuilalt. Cele mai cunoscute sinopse ale textului 
grec sunt Synopse der drei ersten Evangelien a lui Albert Huck, 
Synopsis Quattuor Evangeliorum a lui Kurt Aland. 


Sitz-im-Leben. Termen tehnic folosit în critica formelor (vezi =) 
pentru a desemna diferite formule liturgice, ziceri, parabole etc. ce apar 
în Scriptură şi prin care se realizează situarea relatării în condiţiile 
sociale ale Israelului biblic sau ale Bisericii Noului Testament. 


Targum. Traducerile interpretative aramaice, postexilice, ale 
Vechiului Testament ebraic. În literatura rabinică poate desemna 
pericope aramaice folosite în cultul sinagogal. Există mai multe 
tradiții targumice pentru fiecare carte a Vechiului Testament. Cele 
mai importante sunt Targumul Onkelos şi Targumul Ionatan, ambele 
de provenienţă babiloniană. 


Tetragramă. Numele grecesc dat celor patru consoane evreieşti 
YHWH, scrise de obicei Iahve şi tradusă cu „Domnul”. După 539 î.H. 
(întoarcerea din exil) a devenit cel mai sfânt nume a lui Dumnezeu 
printre evrei. Nu era pronunțat niciodată, ci era înlocuit cu cuvântul 
„Adonai”. Cuvântul Iehova este un termen artificial creat în veacul 
XVI prin combinarea celor patru consoane ale tetragramei cu vocalele 
cuvântului „Adonai”. 


Textus receptus. Numele latin dat ediției Noului Testament grec 


publicat în 1550 de Robert Stephanus, care reproduce textul lui Erasm 
din 1516 cu mici îmbunătăţiri provenite din consultarea unui număr 

mai mare de manuscrise. A patra ediţie a acestui text, din 1551, avea şi 
un aparat critic marginal precum şi actuala împărțire în capitole şi 
versete. Până în veacul XIX Textus receptus a fost considerat textul 
autoritativ al Noului Testament. 


Transliterare. Proces prin care cuvinte, litere sau caractere ale 
unei limbi sunt scrise în literele sau caracterele alteia. Limbile biblice 
sunt transliterate de obicei în alfabetul latin. Nu există un sistem unic 
de transliterare (T.) a alfabetului ebraic. 


Uncial. Termen tehnic pentru codexurile (vezi Codex) biblice 
scrise cu litere majuscule pe pergament sau velum. Papirusurile (vezi 
Papirus), deşi sunt scrise tot cu litere majuscule (unciale), sunt 
desemnate după materialul pe care sunt scrise (simbolizate cu P). Cele 
mai importante unciale sunt: Vaticanus (B), Sinaiticus (S), Bezae (D), 
Alexandrinus (A). Datează din veacurile III-X d.H. 


Variantă. Termen folosit în critica textuală (vezi —) pentru a 
desemna diferitele variații ale unui cuvânt sau verset scripturar, care 
apar între manuscrise. Toate variantele (V.) cuprinse în manuscrisele 
Noului Testament depăşesc 500.000, cele mai multe însă fiind V. 
minore de accentuare sau pronunțare a unor cuvinte. 


Versiune. În critica textuală (vezi —) termenul denumeşte 
traducerile timpurii ale Noului Testament din greacă într-o altă limbă. 
Aceste versiuni (V.) sunt, cronologic: latină, coptică, siriacă, armeană, 
arabă, etiopiană, persană, gotică, georgiană şi slavonă. 

În domeniul traducerii Bibliei termenul denumeşte o ediție a 
Bibliei care încorporează ceva din limba şi stilul unei ediții precedente 
în aceeaşi limbă. Spre deosebire de V., o traducere se realizează direct 
din textul original. În limba română ediția Noului şi Vechiului 
Testament „revizuită, redactată şi comentată de Bartolomeu Valeriu 
Anania”, aflată în curs de apariţie, este un exemplu de V.. 

We-sections (vezi Secţiunile cu „noi”). 

